text:
Un ex agente di CIA a revela cua tabata e ultimo palabranan di Che...
âE tabata blanco manera un papelâ. Ernesto Che Guevara a reacciona asina ora cu el a haya informacion cu autoridad a manda un orden...
Homber ta fayece despues incidente cu polis
Recherche nacional a cuminsa un investigacion riba morto di un homber di Den Haag, despues di un incidente cu polis, diabierna ultimo na Waddinxveen,...
Merca: Abuso y negligencia scondi na centro di anciano
Facilidadnan di cuido di anciano no a reporta miles di casonan serio di potencial negligencia y abuso di anciano riba Medicare, a pesar cu...
Merca: Baby prematuro deteni na frontera
Un muhe hoben kende tabata sinta riba un rolstoel cu yen paña, tabatin un baby prematuro wanta. Un abogado di migrante a acerca...
Dentista cu a mata leon Cecil famoso, ‘off the hook’
Zimbabwe no ta bay cuminsa un caso contra dentista Mericano Walter Palmer cu a tira e leon Cecil. Asina e minister di Medio Ambiente a bisa,...
Profesor Jirafales (Ruben Aguirre) di El Chavo del 8 a feyece
Muere Rubén Aguirre, "el Profesor Jirafales", el maestro más famoso de América Latina Rubén Aguirre, e actor cu a duna bida na e personahe profesor Jirafales...
Venezuela: Corte Penal Internacional ta habri investigacion preliminar contra gobierno
(ElNacional) - Fiscal di Corte penal internacional na Den Haag a habri un investigacion preliminar encuanto Venezuela pa e forsa excesivo uza pa polis pa plama...
Papa Francis ta pone su atencion ariba Estados Unidos tras su bishita for di...
E Papa su bishita historico pa Estados Unidos ta oranan lew. Papa Francis su jegada pa Estados Unidos ta destina pa awe tardi tras su viahe...
Astronauta Mericano lo pasa 11 luna den espacio, kibrando record femenino
Un astronauta di NASA lo pasa casi un aña den Stacion Espacial Internacional, kibrando un record pa hendenan muhe. Astronauta Christina Kock lo keda a...
Dan Schneider ta nenga acusacion di âFoot Fetishâ den su programacionnan na Nickelodeon.
(AP) - Dan Schneider, ex-rey di programacion na Nickelodeon finalmente a duna comentario tocante un teoria cu fanaticonan a publica riba rednan social hopi...


c: text/html

text:
Minister Endy Croes ta reacciona riba informacion incorecto cu ta circulando riba plataforma social relaciona cu e 21 docentenan cu a gradua na IPA recientemente y cu no a haya un trabou. Despues di conferencia di prensa diaranson ultimo un docente di Papiamento a expresa riba plataforma social cu ‘su buchi a yena’. Na 2008 e la cuminsa e estudio di docente di Papiamento y na aña 2020 IPA a habri e verkorte traject. E mandatario a sigui bisa cu e ta cita loke e docente a skirbi riba su pagina di Facebook cu a haya un bida, pero e informacion incorecto:
“Ayera mi a mira nos Minister di Enseñansa y Deporte sr. Endy Croes gaba cu “a logra aloca 3 mas y 5 ta kedando cla na un of otro stichting”. MENTIRA!”. “Y honestamente mi a cuminsa fada y cansa paso ta cada bishita cerca nos Minister di Enseñansa y Deporte sr. Endy Croes no tin un adelanto of cambio. Cada bishita ta mesun contesta diferente formula”.
E mandatrio di enseñansa a expresa cu e kier corigi e docente hoben y a expresa; si scucha e conferencia di prensa di augustus 24 na minuut 29:30, pueblo mes por verifica bek loke a wordo bisa ta corecto. A produci un total di 21 docente di Papiamento, ta berdad. Lamentablemente no ta tur a haya trabou, ta berdad. Tin diferente grupo cu a bishita mi Ministerio, ta berdad. Grupo di 4, grupo di 5, algun a wordo acompaña pa SIMAR y algun a bin nan so, ta berdad. E dignatario a sigui bisa cu a compronde cu 16 no tabatin un trabou te cu siman pasa, tambe ta corecto. For di 21 docente te cu siman pasa 16 no tabatin trabou. Minister Endy Croes a sigui bisa cu a duna instruccion na Directie Onderwijs y DPS pa trata na crea proyectonan di 1 aña pa e 16 docentenan di Papiamento, tambe ta berdad. Te cu nan a cuminsa reuni tur diabierna. Minister di Enseñansa a sigui bisa cu e la compronde cu 3 mas a wordo aloca na un otro stichting. Y e mandatario ta confirma cu ta berdad, 3 docente a wordo contrata pa stichting SEPB. Despues Minister Endy Croes a expresa cu e cantidad di 16 docente di Papiamento cu no tabatin trabou a baha pa 13, tambe ta berdad.
Tabatin un grupo di 5 docente cu a reuni cu nan na dos diferente ocasion di cual e hoben aki tambe tabata den e grupo cu ta den tapara y kisas lo ta kedando cla. E mandatario a enfatisa cu e la informa cu e siman aki lo haya un update. E grupo a wordo acompaña pa SIMAR. Y durante e reunion SIMAR tabata ‘chat’ cu SKOA y na e momento eynan sinta den su oficina, SIMAR a informa cu SKOA lo por tuma tur 5. Ora nan sali di reunion nan a bay email nan CV y mi no tin mas informacion. Pues e mandatario a enfatisa di no a bisa nada otro di loke a wordo bisa den conferencia di prensa. Tambe Minister Endy Croes a bisa si 7, 8 of 9 te na e momento ey cu no tin trabou lo percura pa di un of otro manera sostenenan pa nan yega na un trabou esey ta loke a wordo bisa den conferencia di prensa. Finalisando Minister Endy Croes kier tene e perspectiva positiveo pa ful e grupo manera a wordo bisa for di prome dia, lo keda busca proyecto tambe pa aloca nan tur e docentenan di Papiamento.

robotstxt: allowed

filter: keep


text:
KRALENDIJK – Un eksperensia di loke a sosodé, ku a kuminsá for di 2 di febrüari i terminá djadumingu mardugá den Stadion Antonio Trinidad. Miéntras reportero Fittipaldi Pietersz tabata kubri e aktividat di esnan kende a bai inskribí pa partisipá den festival di tumba 2020, el a tuma nota di un situashon i rápido a saka un potrèt. Sharlon “Galan” Melaan, tata di Luigino Molina tabata na e área kaminda e mantel i e korona di e Rei di tumba 2020 tabata poné. El a mishi kuné i Fittipaldi a bis’é, no mishi ku kos ku no ta dibo. El a kontestá rápido sin pensa: E kos aki ta dimi òf di nos. Tabata nèt momentu ku e yu a kaba inskribí su tumba.
Fittipaldi: ”Mi ta kòrda ku mi a mira un otro persona mishi ku e mantel i korona promé òf despues ku nan a inskribí pa festival di tumba. Despues ku Galan a kontestámi el a aserkámi i nos a kombersá hopi e anochi. Djadumingu mardugá momentu ku diputado James Kroon a bisti Luigino e korona, mi a kòrda loke a sosodé. Mi a buska Galan pa mi puntr’é si e ta kòrda loke nos a papia, sinembargo e tabata riba esenario pa duna su yu pabien ku e korona komo Rei di tumba”. Simplemente for di inskripshon Galan, tata di Luigino, tabata sigur ku su yu ta bai ku e korona di Rei di tumba 2020.


text:
beach volleyball
-
News
Eddy y Fransua ta conta di nan experiencia
E duo di Beach Volleyball masculino Eddy Toro y Fransua Angela ta conta di nan experiencia na Rosario.#equipoaruba #rosario2019 Posted…Read More »
-
News
Bon experiencia pa Mali cu Shekeva
Mali Rafini y Shekeva Jones ta conta di nan experiencia na e Weganan di Playa Sur Americano di Rosario.#equipoaruba #rosario2019…Read More »
-
News
Beach Volley Masculino ta cay venci
Awe e duo di Beach Volleyball Fransua Angela y Eddy Toro a topa e equipo di Argentina2 aki na Rosario,…Read More »
-
News
Di dos partido pa Mali cu Shekeva
Di 2 partido pa e equipo di beach volleyball femenino Den e di 2 partido Aruba a enfrenta e equipo…Read More »
-
News
Aruba ta cay venci contra Uruguay1
Beach Volleyball masculino ta cay venci di Uruguay1 E duo di Beach Volleyball Eddy Toro y Fransua Angela a enfrenta…Read More »
-
News
Bandera a cuminsa bula na Rosario
Aruba su bandera a cuminsa bula awe na Rosario Awe mainta a tuma lugar oficialmente e ceremonia di bandera na…Read More »
-
News
Beach Volleyball femenino ta cay Venci
Equipo di beach volleyball femenino ta cay venci den nan prome wega Awe e weganan a inicia oficialmente pa e…Read More »
-
News
Rosario2019 Beach Volleyball Masculino
Beach volleyball masculino Fransua Angela y Eddy Toro tin 6 luna preparando pa e Weganan di Playa Rosario 2019. E…Read More »
-
Buenos Aires 2018
Team di Brazil ta riba un otro nivel
Apesar di a purba tur strategia, ekipo femenino di Brazil di un otro nivel. E ekipo di Beach Volleyball femenino…Read More »
-
Buenos Aires 2018
Coach Irald ta conta di e ekipo femenino di beach volleyball
Coach Irald Phelipa ta elabora riba e prestacion di e ekipo femenino di beach volleyball den e Weganan Olimpico Hubenil…Read More »


text:
WILLEMSTAD — Kampionato di Bigleague/hubenil a kontinuá wikènt tras di lombe ku diferente enkuentro. Primeramente djabièrnè Starosa Angels 1 a gana di Souax/Eagles 1 ku skor di 7 pa 2.
Pa Starosa picher ganador a resultá Jandely Ricardo i mihó na bate Angelique Antonia di 3-2. Pa Eagles 1. picher pèrdèdó Kiara Domacasse i mihó na bate a resultá Lishanty Ursulita di 3-1.
Den e di dos partido di djabièrnè Starosa Angels 2 a gana e ekipo di Souax/Eagles 2 ku skor di 15 pa 0. Pa Starosa Angels 2 picher ganador a resultá Quilin Curiel i miho na bate Darlyse Salesia di 3-3. Picher pèrdèdó a resultá Mahaniam Espinoza i mihó na bate pa Eagles 2 a resultá Soraida Leito di 1-1.
Djasabra den un wega hopi atraktivo Starosa Angels 2 tabatin mester di 7 inning pa nan por a gana di Kanga/Youngstars ku skor di 3 pa 1. Picher ganador a resultá Ludnella isenia i mihó bate a resultá Gabriela Helburg di 2-2. Pa Kanga/Youngstars picher pèrdèdó a resultá Angelica Vilchez. Den e siguiente partido djasabra Souax/ Eagles 1 ta gana di Souax/Eagles 2 ku skor di 16 pa 1. Picher ganador a resultá Chisiantely Ogenia i mihó bate a resulta Ryan Manuela di 2-2. Picher pèrdèdó pa Eagles 2 a resultá Mahanaim Espinoza, i mihó na bate a resultá Richantely Schotborg di 1-1.
Djadumingu Starosa Angels 2 ta gana nan di 3 partido di wikènt, pero nan tabatin mester di 8 inning pa por a gana di Souax/Eagles 1 ku skor di 10 pa 9. Pa Starosa Angels 2 picher ganador a resultá Quilin Curiel i mihó na bate Gabriela Helburg i Lidianne Chirino di 3-1. Picher pèrdèdó a resultá Tanisha Gil i mihó na bate pa Eagles 1 Ryanne Manuela di 5-3.
Danki spesial ta bai pa umpirenan Alan Koolmayer, Norwin Moesqiet, Wendel Lopez, Darsy Martinez, Vanessa Wasker, Felipe Panneflek, Kenneth Martis i tambe skorernan Minshenou Williams, Nataly Lourens i Sheanitza Manuela ku tabata e ofisialnan di weganan big/hubenil MCB wikènt tras di lomba. Mester apuntá ku den e kategoria hubenil aki tur ofisialnan ta koperando di un forma boluntario pa e muchanan.


text:
KRALENDIJK — Awe nochi 8or, e ekipó di Rincon ta enfrentá un ekipo di kas aya Sto. Domingo kual ta delfines del este. Awe ta un wega super importante pa e ekipo di Real Rincon saka un viktoria pa asina kontinuá den siguiente rond.
E prome partido no a bai masha bon, e wega promé a kaba 4-0 pa e ekipo di Puerto Rico, pero awe nos ta konvensí ku Real Rincon ta bai bringa e partido aki ku alma i kuerpo.
E wega ta tuma luga na Estadio Felix Sanchez.
Nos ta desea Real Rincon hopi exito ku e partido di awe, i ban pa w viktoria.
Por wak e wega via di e siguiente link aki:


text:
Oranjestad -Na november 2017 pueblo a conoce un gobierno nobo y sigur un gobierno cu di ora cu a drenta a tope cu retonan dificil entrenan un situacion financiero desastroso y sigur aspectonan social neglisha pa añas. Y esakinan no a impedi nan di traha y sigur a sa di demostra di por a yega na un protocol cu Hulanda cu normanan halto pero asina mes a sa di cumpli
Normanan di protocol logra
Nos gobierno a hereda un desaster finaciero. Un pais cu na 2009 tabatin 43% di su GDP na debe y un debe nacional na 2.2 biyon florin. Den 8 aña nos a conoce 93% di nos GDP na debe y un debe nacional na 4,3 biyon florin y ainda proyectonan PPP na balor di 80 miyon pa paga tur aña pa 29 aña largo. Hulanda y Aruba a sera un protocol unda cu pa 2018 lo mantene e mesun deficit cu tabatin na 2017 unda cu tabatin 132 miyon na deficit pero Aruba a sa di yega na un deficit di 45 miyon. Pa 2019 Aruba por tabatin un deficit financiero di 25 miyon y nos Gobierno a caba cu un surplus di 11 miyon florin. Pa 2020 nos tabata riba e bon caminda unda cu den protocol mester tabatin un surplus di 25 miyon, pais Aruba tabata prognostica un surplus di 46 miyon y sigur den bista con 2018 y 2019 a bay e surplus aki lo ta tabata mucho mas ainda. Asina pueblo por wak cu cabalmente Gabinete Evelyn Wever-Croes a cumpli cu normanan stipula door di Hulanda y cu hopi a pensa cu no lo por logra y a logra y sigur nos tabata riba e caminda corecto, pero ni nos ni mundo a spera e Covid cu a trece Aruba tambe den problema paso nos no tin un buffer.
No tin buffer
Maske despues di Status Aparte nos isla compara cu otro islanan den Caribe a conoce desaroyo enorme, nos no a probecha pa crea un buffer pero a opta pa malgasta placa pero tambe proyectonan coruptivo cu pueblo mester a paga enbes di spaar. Ehempelnan ta: Garantianan di Sace unda nos mester a paga $100 miyon cash y 15 aña largo $15 miyon, Radar, Racetrack, Fondo di Desaroyo Sanicolaas, Radisson. Pa corona pueblo mes a sigui escoge su desgracia na momento cu a duna sr Mike Eman y AVP, despues di tur e malgastamento di placa, un biaha mas e oportunidad pa goberna y caba di destrui Aruba financieramente door di duplica nos debe. Banda di esaki laga proyectonan off balance pa paga na balor di 80,7 miyon pa 29 aña largo y unda no ta resta pa por crea un buffer y awe nos ta den e situacion penoso aki.
Nos dushi isla na e momentonan aki e unico manera di por lanta cabes ta door di reconstrui e pais aki hunto un biaha mas y e unico manera cu por logra esaki ta uni. Laga politica un banda paso na e momentonan aki pueblo sa cu ta netamente e politica populista a hiba nos financieramente unda nos ta y fanatismo no lo yuda nos sali di nos situacion, sino den union. Ademas, sigur cu cabes friu por pensa con nos lo por logra esaki y sigur con lo percura pa hamas nos bolbe cay den un situacion similar cu ta permiti cualkier otro gobierno mal usa nos fondonan.


text:
Detenshon pa violensia relashonal.
KOMUNIKADO DI PRENSA 204 / 2020
16 mei 2020
Detenshon pa violensia relashonal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 15 di mei 2020 alrededor di 22.33 polis a bai Kaya Chi Cu Cha pa un kaso di
violensia relashonal.
Un hòmber tabatin diskushon ku su partner i durante di e diskushon aki el a agredí e
dama ku un wea na vários parti di su kurpa.
Na e adrès en kestion, polis a detené e hòmber sospechoso J.G.M. di 45 aña di edat
nase na Boneiru pa violensia relashonal.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text: Diasabra merdia a drenta informe di un accidente cu hende herida na e cruzada Stadionweg/ Avenida Milio Croes, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente entre un Chevy Comfort y un Kia Rio e impacto tabata fuerte unda ambos chauffeur a resulta herida. Na yegada di e ambulans nan a atende ambos victima. Ademas di cu e Chevy no a duna preferencia e no tabata tin ningun papel na ordo y pesey polis a confisca e vehiculo aki.


text:
Amor propio ta kuminsá limpiando interior, bo no por krese òf mehorá komo persona si bo tin un kurason sushi. Kargando rekuerdonan malu i ideanan kibuká.
Ningun hende no ta warda sushi, pa rason nan klaro, pa motibu di e sushedat i mal holó, ademas, tin bakteria ku ta malu pa e salú. Esaki ta loke e ser humano mas sa hasi, warda shushi den su kurason.
E shushi den bo kurason ta wòrdu representá dor di, herida, trouma, kompleho, miedu, rabia, ets. E konklushon ta simpel, no ta pasobra bo a pasa den un situashon malu, ku bo mester karg’é pa restu di bo bida.
Por ta bo ta warda un doló pasó, bo ta pensa si bo pordoná e persona ku a hasi bo daño, lo bo ta librando nan di e eror ku nan a kometé. E realidat ta ku bo no tin poder pa libra niun hende di nan eror. Tur loke bo sembra den e bida aki bo ta kosechá, trempan òf lat. Bo no por libra nan, nan mes lo kosecha loke nan a sembra, pero si abo keda ku eseinan den di bo, e doló ta afektá abo so. Abo ta esun ku ta kòrda loke a pasa kada bia, manteniendo e sentimentunan. Abo ta esun ku ta sinti e tristesa i e rabia ora bo kòrda loke bo a pasa den. Ora bo kita e doló, lo bo ta liber di loke a hasi bu daño. E mesun kos ta wòrdu aplika pa tur otro kos malu ku bo ta warda den bo kurason.
Saka nan, tira nan afó den ko’i sushi i abo lo ta liber.
Ki bo ta pensa si awe nos ta pordoná e hendenan ku a ofendé nos?


text:
Resultadonan di Beisbòl Liga Grandi ayera:
- Atlanta Braves a pèrdè di Baltimore Orioles ku skor di 7-3
Andrelton Simmons no a konektá hit den 2 turno na bate ku 2 base por bola pa Atlanta. Andrelton tin un promedio di .258. Pa Baltimore, Jonathan Schoop a drenta e partido komo supstituto defensivo den di 9 entrada i no tabata tin turno ofisial na bate. Jonathan tin un promedio di .263
- Philadelphia Phillies a derota Toronto Blue Jays ku skor di 3-2
- Chicago White Sox a gana Boston Red Sox ku skor di 9-4
Xander Bogaerts a konektá 1 hit den 4 turno na bate ku 1 kareda anotá. Xander tin un promedio di .311
- Detroit Tigers a pèrdè di Tampa Bay Rays ku skor di 10-2
- Kansas City Royals a derota Cleveland Indians ku skor di 2-1
- San Diego Padres a pèrdè di New York Mets ku skor di 4-0
- Washington Nationals a pèrdè di Miami Marlins ku skor di 4-1
- Colorado Rockies a derota Chicago Cubs ku skor di 7-2
- New York Yankees a gana Texas Rangers ku skor di 21-5
Didi Gregorius a konektá 4 hit for di kua 1 tripel den 5 turno na bate ku 2 kareda anotá i 3 empuha. Didi tin un promedio di .257
- Los Angeles Angels a pèrdè di Houston Astros ku skor di 10-5
- Pittsburgh Pirates a derota Minnesota Twins ku skor di 8-7
- Cincinnati Reds a gana St. Louis Cardinals ku skor di 4-0
- Arizona Diamondbacks a derota Seattle Mariners ku skor di 8-4
- Oakland Athletics a gana Los Angeles Dodgers ku skor di 2-0
Kenley Jansen no a picha den e partido aki
- Milwaukee Brewers a derota San Francisco Giants ku skor di 5-2
Partidónan di Liga Grandi pa awe:
- Detroit Tigers kontra Tampa Bay Rays
- Kansas City Royals kontra Cleveland Indians
- Pittsburgh Pirates kontra Minnesota Twins
- Colorado Rockies kontra Chicago Cubs
- Arizona Diamondbacks kontra Seattle Mariners
- Milwaukee Brewers kontra San Francisco Giants
- Atlanta Braves kontra Baltimore Orioles
- Philadelphia Phillies kontra Toronto Blue Jays
- Chicago White Sox kontra Boston Red Sox
- San Diego Padres kontra New York Mets
- Washington Nationals kontra Miami Marlins
- New York Yankees kontra Texas Rangers
- Los Angeles Angels kontra Houston Astros
- Cincinnati Reds kontra St. Louis Cardinals
- Oakland Athletics kontra Los Angeles Dodgers
Resúmen:
Tripel A
- Roger Bernadina a konektá 1 hit den 4 turno na bate ku 1 base por bola, 1 base roba, 1 kareda anotá i otro empuha pa Albuquerque Isotopes. Roger tin un promedio di .255
- Sharlon Schoop no a konektá hit den 4 turno na bate pa Norfolk Tides. Sharlon tin un promedio di .230
Klase A
- Chris Garia a konektá 3 hit den 5 turno na bate ku 1 kareda anota i otro empuha pa High Desert Mavericks. Chris tin un promedio di .367
- Gianfranco Wawoe a konektá 2 hit for di kua 1 doblete den 2 turno na bate ku 2 base por bola, 1 kareda anotá i 2 empuha pa Clinton LumberKings. Gianfranco tin un promedio di .257
- Juremi Profar a konektá 2 hit den 3 turno na bate ku 1 base por bola, 1 kareda anotá i otro empuha pa Hickory Crawdads. Juremi tin un promedio di .291
- Darren Seferina no a konektá hit den 4 turno na bate pa Peoria Chiefs. Darren tin un promedio di .296
- Ozhaino Albies no a konektá hit den 4 turno na bate pa Rome Braves. Ozhaino tin un promedio di .312
- John Polonius no a konektá hit den 3 turno na bate pa San Jose Giants. John tin un promedio di .216
- Kirvin Moesquit no a konektá hit den 6 turno na bate pa Aberdeen Ironbirds. Kirvin tin un promedio di .212
Liga di Nobato
- Hendrik Clementina no a konektá hit den 3 turno na bate pa AZL Dodgers. Hendrik tin un promedio di .270
- Terrence Josephina a konektá 1 hit den 4 turno na bate ku 1 kareda anotá pa DSL Braves. Terrence tin un promedio di .264
- Sander Boeldak no a konektá hit den 4 turno na bate pa DSL Braves. Sander tin un promedio di .294
- Raysheandall Michel no a konektá hit den 3 turno na bate ku 1 base por bola pa DSL Braves. Raysheandall tin un promedio di .300
- Chris Pieters a konektá 1 hit den 3 turno na bate ku 1 base por bola i 1 kareda anotá pa DSL Cubs. Chris tin un promedio di .301
- Shakir Albert no a konektá hit den 2 turno na bate ku 1 base por bola pa AZL Dodgers. Shakir tin un promedio di .218
- Jerson Dometilia no a konektá hit den 3 turno na bate pa DSL Dodgers. Jerson tin un promedio di .255
- Rochendrick Alexander a konektá 1 tripel den 3 turno na bate ku 1 kareda anotá pa DSL Orioles. Rochendrick tin un promedio di .157
- Alexander Rodriguez a konektá 3 hit for di kua 1 doblete den 5 turno na bate ku 1 kareda empuha pa DSL Rays. Alexander tin un promedio di .299
- Cerilio Soleana a picha 2 entrada sin permití kareda tampoko hit, ku 5 base por bola i 3 ponche pa DSL Reds. Cerilio tin un efektividat di 1.66 den 11 aparishon
- Zaino Henriquez no a konektá hit den 2 turno na bate ku 1 base por bola i 1 kareda anotá pa DSL Twins. Zaino tin un promedio di .173
Liga Independiente
- Curt Smith a konektá 2 hit for di kua 1 doblete i 1 honron(8) den 4 turno na bate ku 1 kareda anotá i 2 empuha pa Lincoln Saltdogs. Curt tin un promedio di .319


text:
E siman aki ta sucediendo cosnan na nivel politico y hudicial na Merca, cu ta yama atencion na gran parti di mundo. Como pais importante pa nos tambe, ta bon pa presta atencion na loke ta pasando aya, pasobra nos por siña di esey.
Pa promer biaha den historia di Estadonan Uni, autoridadnan hudicial a haya ta necesario pa invadi hogar di un ex-presidente Mericano, en busca di material relaciona cu un caso hudicial, cu por ta involucra e ex-presidente y/o otro persona. For di declaracion di e politico y su famia mes a resulta cu esaki lo ta relaciona cu documento propiedad di e pais, incluyendo material altamente confidencial, cu Trump lo a tene atras y a hiba na su residencia. Mas tempran e aña aki el a debolbe cierto material na e Archivo Nacional, pero aparentemente no tur cos, loke a hiba autoridadnan na e decision pa bin busca e faltante documentonan cu lo tabata ainda den poder di e ex-mandatario.
Inmediatamente e dos bandanan politico di e pais, altamente dividi, a cuminza intercambia opinion candente, na fabor o contra e politico. Cu e tipo di intercambio di opinion aki casi nunca ta sobresali den uso di comentario sensato, a resulta den e caso aki tambe. E ta haci nos corda e casonan cu nos a experimenta den e ultimo añanan aki mes, unda te awor tres (ex-)ministro a keda confronta cu accion hudicial, tocante crimen cometi durante nan funcionamento como mandatario, y como agravante siendo lider di un organisacion criminal. Aki tambe a inicia inmediatamente un cacofonia di comentario, bastante carente di conocimento di e materia, y cu un exceso di emocion. Scucha y evalua e opinionnan aki no ta clarifica nada, ta importante mantene cabez friu y analiza pa bo mes.
Pa cuminza, ta facil pa esnan cu ta apoya un politico den un situacion asina bisa cu ta ‘persecucion politico’. Y si acaso e politico bay cera, ta papia mesora di un ‘preso politico’ mientras mas bien ta trata di un ‘politico preso’ loke ta algo totalmente diferente… Sin embargo, un vistazo riba e proceso normal, aki y na Merca, pa yega na un ‘search warrant’ ta un proceso hudicial cu ta envolve e papel di un huez, cu ta firma pa aproba e busqueda. Y pa por convence un huez no ta cuestion di simplemente bisa huez cu autoridadnan ta ‘haya un bon idea’ pa haci tal. Ta bastante indicacion mester di por lo menos e probabilidad di un caso di delito cometi y cu e busqueda den e lugar(nan) indica por resulta den mas evidencia importante den e caso. Den dos di e tres casonan envolviendo un ministro a resulta cu ta trata di diezmiles di pagina di documento, di cual un parti considerable lo tabata riba mesa caba di e huez comisario cu a firma pa e invasionnan hudicial tuma lugar.
Pero tin un aspecto mas cu ta trece e pregunta con esaki ta cerca nos. Esey ta cu vigilancia riba documento di propiedad publico ta mara na legislacion estricto na Merca, mientras cu cerca nos esey ta un parti cu demasiado facil nos ta pone un banda, talvez suponiendo cu e cosnan aki cerca nos ta bon regla. Nos ta duda di esey, y loke a sucede den ultimo transicion di poder administrativo na 2017 na Aruba ta ilustra esey tambe. Segun e gobierno nobo tabatin un desorden completo den Bestuurskantoor unda hopi documentacion tabata falta y e respuesta di e gobierno saliente tabata uno di frescura envez di responde na un manera responsable. Te awe ainda e asunto aki no a haya mas atencion, mientras ta importante pa futuro pa evita repiticion di e sucesonan ey. No ta basta pa bisa cu “Nos no ta manera nan”, ta importante cu tin un structura legal administrativo, cu ta duna debido proteccion na e propiedad publico, cu no ta pertenece na ningun politico: bo ta drenta pa haci bo trabao y ta sali cu loke bo a drenta. Nos sa di experiencia, comparti cu varios empleado publico di conducta intachable, cu e comportamento corecto ta depende grandemente di integridad personal di un funcionario cu mester maneha material confidencial, pero no cu tin un structura estricto cu ta exigi tal conducta, cu consecuencia grave hudicial si no ta cumpli cu esaki. Ultimo añanan a bira keto encuanto e asunto aki, y nos no ta sigur cu tin trabao na caminda pa crea e base legal pa tal sistema di conservacion di documento oficial.
En todo caso, nos por conclui cu for di falta di consecuencia pa esnan cu lo a malmaneha imformacion oficial, cu sea no tin caso, o no tin legislacion corespondiente riba cual lo mester a basa un caso hudicial. Si e situacion ey keda asina, den e proximo cambio di gobierno lo por sucede e mesun incidente aki, unda e gobierno saliente ta haci bida di e siguiente mas dificil, y den e proceso ta e comunidad ta keda perhudica.
Ademas, nos mester bisa cu en general nos ta mira demasiado poco legislacion riba e tipo di tereno aki bira realidad. Nos gobierno y parlamento ta traha mas tanto riba e leynan cu ta hala atencion y cu ta urgente, pero e trabao dificil di mehora gobernacion a traves di e leynan necesario pa atende e asuntonan menos ‘popular’ aki, casi semper ta keda benta un banda. Esey tambe mester ta parti di bon gobernacion…


text:
Na mas cu un ocasion ATIA como e voz di comercio, ta mira accionan di Douane ta afecta e ader economico di nos pais causando dañonan enorme na comercio y consecuentemente na e consumidor.
ATIA tin comprension pa derecho di cualkier trahador, pero ora un departamento manera Douane, ariba cual comercio ta depende pa ricibi producto pa su sobreviviencia, stanka e proceso aki ta inacceptabel. Muy particular den e temporado aki cu hopi comerciante ta depende pa nan sobreviviencia di luna di December, un accion asina por ta financieramenta mortal pa comercio.
Ya caba Douane ta implementando un proceso di control estricto special den luna di December cu ta causando demora pa comercio ricibi producto. Accionnan cu ta afecta henter nos comunidad y muy particular comercio ta wordo condena totalmente pa ATIA.
ATIA na varios ocasion ta trata pa medio di dialogo, jega na compromiso y ta kere cu mester por tin solucion pa tur diferencia di opinion. Laga tercer partido sufri pa logra un meta, ta algo cu no por y ta inacceptabel. ATIA lo sigui e proceso y accionan di cerca y lo tuma e posicion necesario na defensa di comercio y e consumidor.


text:
KASO DRUM
UPDATE.
Den oranan tempran di awe mainta, djaweps 22 di sèptèmber, ku asistensia di e tim di aresto di Kuerpo Polisial di Kòrsou, a realisá un otro detenshon den kuadro di e investigashon DRUM.
Na komienso di e siman aki a pidi komunidat di Boneiru pa ta alerta pa un hòmber di kua a duna un deskripshon i ku probablemente tin e nòmber di kariño Kike. E hòmber ta un sospechoso den e investigashon DRUM.
Dor di un tep anónimo ku a risibí, e tim di aresto a realisá un entrada hudisial na un bibienda situá na Kaya Gloria i aki a detené un hòmber ku ta kuadra ku e deskripshon duná. Su inisialnan ta J.E.E.P. Banda di e sospechoso aki a detené 3 persona mas.
Un di e 3 otro personanan detené na e kas tabata ser buská basta tempu kaba relashoná ku un kaso serio di violensia. Su inisialnan ta T.T.B de J.
Tambe a detené dos dama sospechá di a yuda e hòmbernan keda for di man di hustisia i polis. Inisialnan di e damanan aki ta V.R. i P.T.S
Riba djárason 21 di sèptèmber a trese e 3 sospechosonan den e investigashon Drum ku anteriormente a transportá ku yudansa di Defensa pa Korrektie Instelling Aruba (KIA), bek Boneiru.
Den e siman aki personal di defensa a yuda tambe riba otro tereno.
Djaluna último e barku De Pelikaan a yega Boneiru ku un grupo di militar Hulandes pa yuda den e investigashon. E asistensia di e grupo spesialisá aki tabata konsistí di investigashon di áreanan ku ta difísil pa penetrá. E investigashon aki a kondusí na hayasgo di mas arma di kandela ku probablemente a usa pa e atrako ku resultado fatal. Na e momentunan aki ta eksaminá e armanan di kandela aki di forma ekstenso. E tim ta bai usa e informashon spesífiko tokante e armanan aki den e interogashon i pa e motibu aki no por duna mas informashon riba e armanan aki.
Riba 22 di ougùstùs den kuadro di e investigashon Drum a detené un hòmber di inisialnan E.F.S komo sospechoso. E hòmber a keda detené pasobra e tabata usuario di un bus blanku ku tabata ser investigá den e kaso. Mester a investigá si e lo por tabata enbolbí den e aktonan deliktivo den e investigashon Drum. Ministerio Públiko ya no ta konsiderá e hòmber aki komo sospechoso.
FUENTE: O.M.
LIVE FM NOTISIA KU BO POR KONFIA.


text:
CAMBIO DEN USO DI FLORIN NA CASINO
Na comienso di 2017 Parlamento di Aruba a aproba un cambio di ley cu ta regula cambio di moneda entre Florin cu monedanan internacional. Cu e cambio, casinonan di Aruba a keda inclui den e definicion di compania cu ta hasi transaccion di moneda.
Resultado di e cambio di ley ta cu casino mester un licensia special di Banco Central si nan cambia florin pa dollar pa nan cliente, cuminsando na Juli 2020.
E rekesitonan y gastonan nobo pa e aplicacion di e licensia ta dificil pa mayoria di casino por cumpli cun’e. E negoshi di casino awendia ta un servicio di entretenimiento pa nos turistanan y localnan, y no ta mes rendabel cu antes. E regulacion nobo relaciona cu cambio di moneda a resulta di ta dificil pa casinonan por maneha.
Consecuentemente, mayoria di casino lo no adkeri e licensia special pa por acepta Florin di cliente local den casino. Como alternativa, Banco Central di Aruba a duna permiso pa ATM di banco den casino por saca Dollars Mericano pa personanan cu tin un cuenta local. Residentenan tin un limite diario di AFL 1000 cu por ricibi na Dollars di ATM den casino.
Como cu nos localnan ta disfruta di e entretenimiento den casinonan na Aruba, ta importante pa nan ta na haltura di e cambio aki. Casinonan cu ta miembro di AHATA ta den proceso pa introduci e ATM cu Dollars pa por sigui duna servicio optimal na tur cliente local asina cu casino habri bek. Desde Diasabra 27 di Juni casino tin permiso pa habri porta atrobe.
Casino miembro di AHATA: Alhambra Casino, Cool Casino, Eagle Aruba Casino, Glitz Casino, Stellaris Casino @ Marriott Resort, The Casino @ Hilton, The Casino @ Hyatt, The Casino @ The Ritz-Carlton, Wind Creek Crystal Casino, Wind Creek Seaport Casino.
Posted on Jun 25, 2020


text:
Tin ora den nos bida cu nos ta puntra nos mes ki direccion nos ta bayendo cu nos bida? Nos ta canando straight of nos ta zigzag y laga circumstancianan den nos bida determina e rumbo. Den e caso cu nos ta zigzag asina ta bon pa nos para keto y mira unda nos kier bay y kico ta e miho forma pa sigi padilanti.
Cambia rumbo hopi biaha ta un cos dificil, nos ta kere cu nos mes por hasi tur cos, pero tin ora nos mester di judansa mas professional. Y toch, hopi biaha nos tin miedo di busca judansa pasobra nos tin cu comparti cosnan di nos bida cu semper nos a tene scondi. Nos ta prefera di wak e foutnan di otro y no esunnan di nos mes.
Una bes nos tribi di busca judansa profesional nos ta realisa tin ora cu nos bida lo por a cambia pa hopi anja caba si nos a tuma un curashi mas prome y busca e judansa necesario.
Continue reading “Bo bida mester di alignment podise”


text:
WILLEMSTAD — Direktiva Federashon Deporte i Olímpiko Korsou ku honor ta anunsiá ku dia djasabra 23 aprel 2016 Io instalá 8 baluarte di nos deporte den SALON Di FAMA FDOK.
E baluartenan ta:
(den órden alfabétiko)
Sr. Alvin A. Fléming
Sr. Celsio V. Polinet
Sr. Franklin W. Mathilda Sr. Harold D. Laurens
Sr. Johnny Hellmund Sr. Raymond R. Martha
Sr. Wendell Prince
Sr. Wilhelm J. Keman
E anochi di instalashon ta tuma lugá den Sala di Sentro di Rekreo ABVO situá na Kaya Thomas Henríquez 21, Brievengat di 19.45 — 22.30 or.


text:
April 23, 2021
Buskando Boluntario
Biblioteka Nashonal Kòrsou ta buskando boluntarionan pa nos diferente departamentonan. Si bo tambe ke bira parti di nos tìm boluntario djis yena e formularo aki i nos ta tuma kontakto ku bo persona.
E kandidato ideal:
- Kuminsando for di 21 aña
- Ta gusta lesa i ta “leergierig”
- Ta disponibel mínimo 4 ora pa siman
- Dispuesto na traha den fin di siman
- Ke yuda prepará i ehekutá proyektonan
- Ta un persona ku por traha den grupo, pero tambe independiente
- Ta pro aktivo
- Ta asertivo
- Ta dominá idiomanan papiamentu, hulandes, ingles i spaño
- Tin afinidat pa traha ku hende ku ta buska informashon
- Sa kon ta traha ku kompiuter, tablet i telefòn selular?
Si bo ta kumpli ku tur loke nos ta pidi, tuma esaki komo un invitashon pèrsonal pa bo registrá bo mes via di e lenk aki:


text:
WILLEMSTAD — Pa promé biaha den historia di e deporte di biyar na Kòrsou a tuma lugá un torneo di e disiplina konosí bou di e nòmber di “Bankpool”. Esaki ta un disiplina di pool kaminda tur bola ku keda hinka mester mishi ku un banda di mesa promé ku e kai den buraku. E evento a keda organisá pa MacPool Promotions ku ta bou di direkshon di Michael Arvelo den selebrashon di su 25 aña organisando eventonan di biyar.
Djaluna, 16 di februari,13 biyardista invitá a bini huntu na pool arena riba Gosieweg i a kuminsá bataya kontra otro pa e promé título den e displina aki. Den buelta di ganadó tabata Johnny Hellmund ku a gana di Jeffrey Nieuwenhuyzen ku skor di 2-0 pa a pasa pa final.
Den buèlta di pèrdèdó Steven Ibrahim ta gana Roukous Tannouri kende ta keda na puesto 4. Steven ta bin topa Jeffrey i ta saka su sla bek ganando 2-1 i asina ta bai final kontra Johnny Hellmund. Jeffrey ta keda na puesto 3. Den e ultimo partido di e torneo “The Legend” Johnny Hellmund ta gana Steven Ibrahim 2-0 i ta titulá kampion di e promé evento di bankpool.
MacPool Promotions/Michael Arvelo kier gradisí tur e partisipantenan pa nan aporte duna na e evento y ta invitá un y tur pa keda pendiente pa nas aktividat pa siguí selebrá 25 aña di MacPool Promotions.


text:
ORANJESTAD – E reakshonnan na Aruba ta mikstp pa loke ta e firmamentu di e kòntrakt entre gobièrnu di Aruba i kompania filial Citgo di e kompania di zeta di estado venezolano PdVSA. E firmamentu a tuma lugá djabièrnè na Caracas.
Arubanonan por a sigui e firmamentu bibu via e emisora lokal. Espesialmente e imágen di nan propio promé minister Mike Eman ku e presidente venesolano Nicolas Maduro na mesa, a kousa komentario krítiko.
“Ta manera ku awor Aruba, huntu ku Maduro, ta eksplotá e pais, miéntras ku e habitantenan ta sufri i muri pa kousa di e diktatura kruel aki. Awor nos ta kómplise?”, Elton Semeleer a reakshoná riba e imágen di e promé minister arubano na mesa ku e presidente venesolano Maduro. Di oro banda e habitantenan di e bario San Nicolas si a reakshoná kontentu. Ora e mandatarionan a regresá ei asta tabatin un fiesta chikí. Espesialmente simpatisantenan di e partido a hisa bandera na kas.
Krítika
Pero tabatin hopi krìtika tambe pasobra hopi tempu no tabata kla si ta berdaderamente a firma ku e kompania mama Citgo òf ku Citgo arubano, ku a lanta na yanüari. Ademas ainda e refineria ta den man di Valero. Minister di energia, Mike De Meza, ayera a aklará.
Sinku akuerdo
De Meza a splika ku a firma sinku akuerdo i ku ‘e bon Citgo’. Tambe a firma un deklarashon di intenshon pa investigashon tékniko-hurídiko di e konstrukshon di e pipa di gas entre e dos paisnan. I finalmente a firma un deklarashon tambe ku ta spesifiká e akuerdonan ku a sera anteriormente entre e minister di Asuntunan Eksterior di Hulanda ku Venezuela tokante un koperashon ekonómiko. “Ta trata di koperashon riba tereno di energia, por ehèmpel pa medio di interkambio di ayudo i ekspertisa.” Ademas e siman aki gobièrnu lo sigui ku e negosiashonnan ku Valero pa pasa e refineria.
Riesgo
E echo ku ekonomia di Venezuela ta bai masha malu mes e minister no a yama un riesgo èkstra grandi pa henter e operashon. “Nos por bai sinta pensa tur sorto di senario fatal. Pero porfin ta Citgo nos a firma e kòntrakt kuné. Nan mester kumpli ku nos kondishonnan.”
Derecho humano
Si derechonan humano a pèrdè ku e akuerdo di refineria na fabor di ekonomia promé minister Mike Eman a bisa ayera: “Mi ta kere ku lo a konsiderá mi iresponsabel mas lihé si mi a laga un kresementu di 15 porshento di nos GDP bai pasobra nos komo úniko den e mundu aki ke hasi un statement. Niun pais oksidental nunka no a tuma un posishon asina ainda. “
E kòntraktnan i e legislashon nesesario mester bai parlamento ainda pa aprobashon. Sin aprobashon, De Meza ta atmití, e kòntraktnan ku a firma djabièrnè ta imbálido. Pero gobièrnu no ta ferwagt esaki, komo ku tantu e frakshon di gobièrnu komo e oposishon a bisa kaba ku nan ta pro un re-apertura di e refineria.
Outor Sharina Henriquez


text:
KRALENDIJK – Informashon ku notisia Live 99 a logra optené ta indiká ku siman pasa tabata último dia di trabou di Dudley Wedervoort, komo hefe di e sekshon di finansa di Entidat Publiko Boneiru. Wedervoort a drenta servisio di gobièrnu di Boneiru den e funshon di hefe di finansa na 2017, despues di hopi tempu no tabatin un persona fiho den e funshon. Tur e tempu gobièrnu tabata traha ku hefenan interino.
E motibu ku Wedervoort a bandoná e funshon komo hefe di finansa no ta konosí. Informashon optené ta indiká ku e ta keda traha pa gobièrnu i awor ta bai okupá un funshon den e “ofisina” di diputado di finansa i asuntunan ekonómiko, Elvis Tjin Asjoe. Komo eksperto finansiero Wedervoort ta bai traha riba e proyekto di impuesto lokal i lo ta enkargá ku proyekto ekonómiko pa gobièrnu di Boneiru.
Interesante ta ku gobièrnu no a habri vakatura pa e funshon di hefe di finansa. Pues tin indikashon ku tur probabilidat lo bini un hefe interino atrobe pa e funshon tan importante.
E funshon ta unu importante den e aparato gubernamental di gobièrnu di Boneiru, ya ku e hefe di finansa ta esun ku ta aprobá i ta firma pa tur salida di gobièrnu por tuma lugá.


text:
Ta bon pa splica lectornan di SOLO DI PUEBLO, cu actualmente caso Avestrus ta den fase 1, unda Huez ta interoga e acusadonan, pa asina e haya contesta pa su preguntanan. E caso mes mes lo ta dia 10 di November cu fiscal presenta su caso. Sigui pa luna di December unda e abogadonan lo presenta nan defensa. Cu e caso a dura solamente 3 ora diaranzon 7 di september 2022, tabata pasobra cu un sospechoso a nenga di duna contesta. Y Benny no sa nada… Pues, asina tambe huez ta forma su analisis di e caso.
Manera nos a splica caba, splica Avestruz ta mescos un telenovela.
- Capitulo 1 tabata 7 september
- Capitulo 2 ta 5 October
- Capitulo 3 ta 24 October
- Capitulo 4 ta dia 10 di November
- Capitulo 5, 6, 7, 8, 9, 10 ta dianan 11, 12, 13, 14, 15 y 16 di December
- Capitulo 11, ta na Januari
- Canpitulo final ta na Febuari.
Pues, esnan cu a kere cu el’a dura 3 ora so, awor ta haya sa cu “ainda falta”.. Den tur e capitulo aki, Benny mester bolbe presenta pa asina contesta pregunta di huez, riba su relacion cu Leoncita, cu Gaby, cu Bucuti Hotel, etc.
Tin hendenan cu kier purba haci tur sorto di defensa pa Benny. Pero ora scucha kico tur a sali for di e interogacion di corte, y scucha con Benny tabata haya placa na cantidad di 100 mil di Harms, 50 mil di Lowenstein, tur cu miras pa fix tereno, esaki no ta normal. No por pretende cu esaki ta algo normal na Aruba, pasobra e no ta. Pueblo ta pone un gobernante, kende ta huramenta, cu e lo sirbi pais na forma drechi. No cu e ta bay duna su amigo 10 tereno y djey bisa huez, cu e no sa nada.


text:
Un otro evento exitoso cu e stempel di Rage ta e forma cu por conclui e evento teni dia 29 di November 2016, na su bunita tienda den Palm Beach Plaza Mall. Enfoke di e evento aki tabata rond di e marca mundialmente conoci y gusta na Aruba Uno de 50, kende ta celebrando su 20 aña di existencia. Pa e celebracion aki, a recrea e 20 piezanan di mas gusta cual a keda presenta tambe hunto cu otro diseñonan di nan coleccion na tur esanan presente.
Un trunkshow exitoso esaki a bira unda invitadonan fiel di Rage a haci acto di presencia, p’asina entre bon ambiente y combersacion, escohe nan pieza di Uno de 50 pa nan mesun coleccion. Propietarionan Marny y Cedric Wever hunto cu nan staff a tene tur hende ocupa durante e velada, cual a conta cu caranan conoci di nos comunidad.


text:
ORANJESTAD – Durante e reunionnan interparlamentario di parlamentonan di Aruba, Corsou, Sint Maarten y Hulanda, diaranson a trata e rol di Gobernadornan den e varios intervencionnan y KB. Hulanda a defende e decision tuma pa interveni den e maneho financiero di Aruba.
Mike Eman a haya sosten solamente di e fraccion di AVP. Delegacionnan di demas paisnan Sint Maarten y Corsou no a sali na su defensa manera a ser spera, y Hulanda tabata masha cla den esaki: Gobierno di Reino a interveni pasobra nan a papia hopi anja caba cu Mike Eman pa hasi algo na e crisis financiero, pero Eman no kier a scucha. Nan a alerta Mike Eman cu Aruba ta na borde di bancarota pero Eman no kier a scucha. Nan a hasi palabracionnan cu Eman, pero Eman no kier a tene su mes na nan.
Sr. van Laar di PvdA a bisa: sr. Herde ta hasi manera cos cu e KB a cai for di cielo, pero esey no ta berdad. Gobierno di Reino a taha gobierno di Aruba pa mas di dos anja, pero nada a wordo hasi. Y ora Aruba tabata bayendo den bancarota, y ora cu Gobierno di Reino a realisa cu no tin solucion, a hay;e obliga di intereveni.
Riba e palabranan aki ningun di esnan cu ta ataca Gobernador pa su intervencion, a tribi sigi cuestiona Gobernador den su decision.
Di parti di fraccion di MEP, lider di fraccion Evelyn Wever-Croes a bisa cu mester duna un bista completo di e situacion, y Gobernador ta wordo hopi aprecia na Aruba pa e simple hecho cu el’a interveni, pasobra ta danki na e intervencion aki tur hende ta realisa cu nos tin un problema financiero serio, y asina nos pais a cambia di rumbo. Lider di fraccion di MEP Evelyn Wever-Croes a bisa cu en bes di discuti e formalidadnan, ban concentra riba e problema real: con grandi e problema financiero ta realmente, y con nos ta solucione. Dos pregunta cu por cierto gobierno di Aruba no tin contesta p’e ainda.
Por conclui pues cu e sosten pa Mike Eman pa su welga di hamber y pa e confrontacionnan cu e ta busca constantemente cu Hulanda, no a yud’e cu nada. Tanto Corsou como Sint Maarten a lag’e cai, y den cierto forma lider di fraccion di AVP sr. Rene Herde tambe, cu no a contesta e palabranan duro, pero cla y raspa di sr. van Laar di PvdA.


text:
Consumidornan a bira mas pesimista, mirando cu e confiansa di consumidor a baha cu 0,5 punto di indice te na 93,0 durante e di segundo trimester di 2022.
Na final di e di segundo trimester, consumidornan tabata mas preocupa cu (i) e situacion economico lo deteriora (Q1-2022: 59 porciento) y (ii) e posicion financiero di gobierno lo empeora (Q1-2022: 52 porciento). Casi tur e respondentenan (97 porciento) a raporta cu nan ta premira cu prijsnan lo ta mas halto den e proximo 6 luna. Mita di respondentenan ta pensa ainda cu haya un trabou nobo ta mas dificil, esta 1 punto di porcentahe menos compara cu e trimester anterior (Q1-2022: 51 porciento). Ademas, 46 porciento di e respondentenan ta premira cu na cas nan situacion financiero lo deteriora, esta cu 5 punto di porcentahe mas compara cu e trimester anterior (Q1-2022: 31 porciento).
Tanto e indice di expectativa como e indice di e situacion actual a baha, esta cu 1,1 punto di indice te na 93,2 y cu 0,5 punto di indice te na 92,7, respectivamente, den e di segundo trimester di 2022.
E cantidad di respondentenan cu a raporta cu compra di un auto no tabata conviniente a keda mescos na 69 porciento den e segundo trimester di 2022, mientras cu 67 porciento a indica cu haci un prestamo no tabata adecua (Q1-2022: 66 porciento). Tambe, 58 porciento di respondentenan a indica cu tuma un hipoteca no tabata adecua (Q1-2022: 62 porciento). Encuanto bay cu vakantie 50 porciento di respondentenan a raporta cu no tabata conviniente. Consecuentemente, e indice di habito di consumidor a baha marginalmente di 93,9 den e prome trimestre di 2022 te na 93,8 den e di segundo trimester di 2022.
Fuente: Banco Central di Aruba


text:
Diabierna merdia a drenta informe di un caso di maltrato severo na un lugar di cuminda riba Caya Ing. Roland H. Laclé, mesora a dirigi patruya na e sitio. Na yegada di patruya na e sitio a bin compronde cu aki un cliente agresivo a bini e luga pa reclama y e persona aki a drenta den descushon cu otro cliente y esaki a bay te na maltrato. E agresor a admiti cu e causa problema y a tira mokete. Pa e motibo aki polis a detene e agresor y a avisa e victima pa bay eerste hulp pa ricibi un raport medico pa cu su heridanan.
1 thought on “Cliente a haya sla inespera ora di a bay buska cuminda for di un cliente agresivo.”
-
these are the poorest photo’s I ever saw on news media
you guys need training and professional training on how to take clear photos.


text:
Aruba Hotel & Tourism Association (AHATA) ta reintroduciendo su campaña “Ami Ta Turismo” cu e meta pa crea conscientisacion den nos comunidad di diferente oportunidad cu tin den nos sector turistico y pa demonstra e orguyo y pasion, di personanan dedica na e industria.
E campaña ta consisti di videonan di diferente personanan den hospitalidad, y cada un ta describi e importancia di su trabao. AHATA ta considera e persona nan aki como embahador di nos industria turistico; e pilar di nos economia. E videonan ta ilustra e diversidad di trabao y personanan den e sector, y con pasion y dedicacion di cada empleado ta representa Aruba su producto turistico cu ta reconoci mundialmente. E comunidad por ta orguyoso di e miles di persona cu ta brinda servicio na nos bishitantenan, y p’esey a scoge e nomber “Ami Ta Turismo”.
Tur siman lo introduci 3 “embahador” riba television y plataformanan social, cuminsando Dialuna 10 Juli, 2022. Cu e campaña aki AHATA ta spera di por crea mas conocemento di e industria y di inspira mas persona pa realisa un carera den nos industria turistico.


text:
The Annual Fitness Challenge T-shirt Pickup
Dianan 28 februari, 1, 2 i 3 di mart 2018 na lokalidat di Fundashon Alton Paas na Winkelcentrum Colon
WILLEMSTAD, Djadomingu proksimo, 4 di mart 2018, e di 5 edishon di The Annual Fitness Challenge. Manera tur aña e evento ta tuma lugá na International School. Fundashon Alton Paas ta kla pa start ku registrashon i repartishon di T-shirt.
Danki na koperashon di diferente instansia, Fundashon Alton Paas ta kla pa e di 5 edishon di The Annual Fitness Challenge. Dianan 28 di februari, 1 i 2 di mart 2018 durante oranan di 4’or atardi pa 7’or anochi ta registra i parti T-shirt na lokalidat di Fundashon Alton Paas na Winkelcentrum Colon. Riba djasabra 3 di mart di 10’or di mainta pa 3’or di atardi tambe por pasa pa buska T-shirt i registra. Tur persona mester presentá ku nan karchi. Pa esnan ku mester kumpra karchi por hasi esaki na Samsom Colon, pasa Fundashon Alton Paas pa registra i tuma bo T-shirt.
Manera informa por haña karchi na Mensing Caminada, Van den Tweel Zeelandia, Samson Colon. Aktualmente por haña karchi tambe na Body Beach Wellness Club, Avila Wellness Club i Oxygen Fitness Curaçao.
The Annual Fitness Challenge ta e fundraising anual di Fundashon Alton Paas. Fondonan rekouda ta sirbi pa kubri ehersisionan intensivo i transporte pa personanan ku dwarslaesie, stroke (CVA) òf otro situashonnan neurologiko.
Fundashon Alton Paas ta invitá komunidat, kompania òf gruponan pa forma nan tim i partisipá na e di 5 edishon di Fitness Challenge pa huntu nos #UniDenMoveshon.


text:
Riba djasabra 7 di ougùstùs e promé treinen di e programa edukativo Kaleidoscoop pa empleado den sektor di akohida di mucha ta kuminsá. Treinernan di Boneiru, ku a risibí nan treinen aña pasa,ta duna e treinen aki bou di guia di Sentro Hubentut i Famia. Esaki ta e siguiente paso den e programa BES(t) 4 kids pa garantisá akohida di mucha di bon kalidat, seif i pagabel pa asina kada mucha tin e oportunidatpa desaroyá nan mes bon.
Pa garantisá ku muchananyòn na Boneiru risibí akohida di mucha di bon kalidat, Sentro Hubentut i Famia a organisá e treinen bira treiner diKaleidoscoop. Entretantu8 persona na Boneiru a kaba e treinen Kaleidoscoop. Nan ta inisiá ku treinen di tur kolaboradó pedagógikona Boneiruentrante7 di ougùstùs 2021.
E idea ta pa na 2023 e programa edukativo Kaleidoscoop ta disponibel dentur sentro di akohida di mucha i pa‘gastouder’tambe hasi uso di e programa. Ademas ta ofresée programa edukativo pa uzo den grupo 1 i 2 di skol básiko na Boneiru.
Kaleidoscoop den sektor di akohida di mucha
Kaleidoscoop ta un programa edukativo pa mucha di 2,5 te 6 aña. E ta un treinen ku a implementá pa sostené muchanan na Boneiru den nan hungamentu i siñamentu. E programa ta pèrkurá pa muchanan por desaroyá nanmes optimal i pa e transishon pa skol básiko kana fleksibel.
Kaleidoscoop ta hasi uzo di e boluntat di mucha pa siña dor di hunga. Siña aktivamente ta
forma e núkleo di e método. Muchanan ta eksplorá, amplia i profundisá nan
konosementu i eksperensia edukashonal den interakshon ku e lider i otro
muchanan. Tambe ta dediká hopi atenshon na desaroyo di abilidat pa papiai pensamentu di mucha.
Un rutina figo ta pa yuda siña e mucha kiko ta sigui i ta enserá hunga pafó, hunga i trahaden hukinan pa hunga i tempu pa interkambiá den gruponan chikí i grandi.
For di investigashon ta resultá ku Kaleidoscoop ta prepará muchanan bon riba
enseñansa pa lesa i skirbi, saka sòm i otro materianan. Kaleidoscoop ta promové
oportunidatnan di enseñansa di muchanan. E transishon di un akohida di mucha pa un skol básiko ta bira mas fásil. Ku Kaleidoscoop emucha ta siña kaba pa pensa i pa ta independiente, ta siña plania i enfoká riba untarea, resolvé problema, anda ku otronan i ekspresá nan mes bon den idioma. Danki na Kaleidoscoop, e mucha ta haña tambe konfiansa den su mes i un imágen positivo di su mes.


text:
Atardi 22 di Aprel último riba e plataforma di Pueblo organisá pa “Pro Pueblo” Sra. Maria Liberia Peters a tene un diskurso riba e importansia di un VDC konfiabel, ku no ta e kaso bou di e gobièrnu aktual. Sra. Liberia Peters a haña un “Staande Ovatie” pa loke e la bisa e dia ei. Ta straña nos ora nos a tende ku Sra. Peters a bira parti di un komishon di hustamente e gobièrnu aktual ku a hinka e servisio aki den un “Spotlight” sumamente negativo, ku nan akshonnan poko transparente pa loke ta: 1. envolvimentu di un kompania priva lokal den asuntunan di VDC i 2.Stranheronana di Colombia, ku te ku ayera, niun hende no tabata sa kiko nan a ,bin hasi den VDC. Pa e pueblo, Sra. Liberia Peters lo tin di splika, kon, ku e gobièrnu ku tabata tin e hoodrol den hinka nos siguridat nashonal den peliger ku su aktuashon deskabeyá den VDC ta den semehante komishon. Pro Pueblo
5 Mei 2012
Eks minister President Maria Liberia Peters.


text:
ORANJESTAD, 22 januari 2021
Segun resumen di awe 85 persona a recupera, a registra un total di 30 caso nobo di Covid-19, di cual tur ta residente. Cantidad total di testnan ehecuta ayera na e diferente localidadnan na Aruba, entre otro laboratorio di hospital, laboratorionan priva y aeropuerto ta 560 test. 'Postivity rate' entre nos residentenan ta 13%.
Activo tin awe 502 caso, cantidad di fayecido relaciona cu Covid-19 a aumenta na un total di 56 persona. Tin pa informa cu e 4 fayecidonan cu a keda regista awe, 2 a fayece ayera y 2 DVG su seccion di Epidemiologie a wordo informa di nan cu retraso. Por remarca si cu tur tawata interna den hospital pa extra cuido. Edad promedio di esnan cu a fayece cu of di covid-19 ta 77 aña.
Hospital ta informa cu tin un total di 29 persona interna di cual 10 ta den Cuido Intensivo y 19 riba unidad general di covid.


text:
Negoshi propio
Negoshi propio òf tambe yamá Propietario úniko (na hulandes: eenmanszaak) ta un forma hurídiko kaminda solamente un persona ta doño i kompletamente responsabel pa e negoshi. E kompania no ta ser konsiderá komo un persona hurídiko, pero ta wòrdu konsiderá mas bien komo aktividatnan ekonómiko di un persona natural. Legalmente no tin un separashon di e kapital privá i e kapital di e kompania. Esaki ta diferente ora ta papia di un Sosiedat privá òf un Sosiedat anónimo.
Un negoshi propio ta haña su eksistensia pa medio di e propietario. Si e propietario bai fayit òf yega na fayesé, e kompania tambe lo por stòp di eksistí. Den tal kaso lo mester buska un susesor, por trata aki di un famia òf un otro hende di afó. Esaki ta nifiká ku kontinuidat di un negoshi ku e forma hurídiko aki ta insierto na término largu.
E tipo di negoshi aki por wòrdu finansiá dor di e kapital propio di e doño òf un fiansa eksterno. Komo ku ta trata aki di un negoshi propio òf propietario úniko ta nifiká ku e propietario ta responsabel pa e debenan di e negoshi. Tur debe di e kompania ta bira tambe debe personal di e propietario.
E ganashi di e negoshi ta kai bou di e entrada personal di e propietario. E negoshi no ta paga impuesto riba ganashi, pero e propietario ta paga impuesto riba entrada.
Otro formanan hurídiko[editá | editá fuente]
- Negoshi propio
- Sosiedat kolektivo
- Sosiedat kolektivo limitá
- Sosiedat kolektivo di pareha
- Sosiedat komanditario
- Sosiedat privá
- Sosiedat anónimo
- Fundashon
- Asosiashon


text:
KRALENDIJK – Djarason 13 di yanüari 2021, un biaha mas Kuerpo Polisial Hulanda Karibense (KPCN) den koperashon ku e departamentu di Supervishon i Mantenshon di Entidat Públiko ‘Toezicht en Handhaving’ a realisá un kòntròl multidisiplinario den oranan di anochi. A kontrolá riba por ehèmpel kumplimentu ku e distansia sosial i e kantidat máksimo di persona ku ta pèrmití. Tambe a wak si kada un establesementu tabata tin un papel di informashon ku klientenan mester skibi nan nòmber, adrès i number di telefon na momentu ku nan bishitá e establesementu. Esaki ta pa si dado kaso surgi un kontagio di e vírùs di corona na e sitio, departamentu di salubridat públiko por wak ken tur tabata tei riba kua fecha. Na kada kaso lo wak ta di ki tipo di violashon(nan) ta trata di dje i kua lo ta e mihó manera pa atendé ku esaki, hasiendo esaki ku rèspèt mutuo.
Pues e kòntròl tabata dirigí riba kumplimentu ku e ordenansa di emergensia vigente. A kontrolá un total di 14 establesimentu , di kua tur tabata kumpli ku e reglanan vigente. Den algun kaso e tim a duna instrukshon pa asina e sitionan por ta aun mas ‘safe’. E tim a pasa na tantu snèk, restorant i hotèl.
E kòntròl intensivo dor di e instansianan menshoná lo sigui tuma lugá regularmente den e periodo benidero. Un biaha mas ta sigui un yamada na un i tur pa tene nan mes na e reglanan di e ordenansa di emergensia.


text:
KRALENDIJK – Awe djamars mardugá un bia mas Boneiru ta hañ’é ku sorpresa den mardugá, kaminda resak a pèrkurá pa diferente boto a bin pega riba kosta. E sistema di resak, esta laman ta bira brutu, a presentá mardugá. 25 pa 3 di mardugá KNMI a manda promé atvertensia, i 20 pasa di 4 a manda e di dos atvertensia, i ya na e momentu ei, tabatin diferente boto tirá na kosta ku forsa di laman. Un areá ku bastante wer a krusa riba nos isla for di direkshon sùit. Na momentu ku e areá aki tabata alkansando, e direkshon di bientu ku tabata generalmente ost, a kambia bira sùit. Mas aleu velosidat di bientu a oumentá di 16 km/o pa mas o menos 35 km/o.
Pa e motibunan aki e kondishon di laman a bira bastante brutu.
Hopi hende a presentá na kosta pa duna un man, yuda e diferente doño di botonan ku nan boto tabata den problema, debí na e laman brutu. Un biaha mas e atvertensia di KNMI a yega lat serka doñonan di boto. No ta promé biaha i loke a sosodé awe mardugá, ta igual na loke a pasa algun dia pasá den un siman di tempu. Simplemente no tabatin niun aviso trempan relashoná ku e resak ku a presentá. Presidente di Piskabon Ernst Delanoy ayera a papia na Radio Live 99.9 FM netamente tokante e situashon aki, kaminda el a mustra bon kla ku añanan a pasa i no a hasi nada pa mehorá e situashon di informashon. E situashon ta hopi di atenshon pa evitá destrukshon di boto òf un piskadó por topa ku situashon fastioso riba laman, ku tur e konsekuensianan.


text:
ORANJESTAD, 22 november 2020.
Segun resumen di awe 8 persona mas a recupera di covid, a keda registra un total di 5 caso nobo di Covid-19, di cual tur ta residente, ("positivity rate" awe ta 8%).
Casonan activo pa awe ta na 90, total di testnan haci na airport y hospital hunto ta 615, testnan haci na laboratorio di hospital so ta 52, total di casonan di fayecimento relaciona cu Covid-19 ta 45.
Averahe di casonan pa dia abase semanal ta 10 caso y averahe di "positivity rate" pa dia abase semanal ta 13%
Hospital ta informa cu tin un total di 8 persona interna di cual 3 ta den Cuido Intensivo y 5 isola riba piso general.
E yamado ta na comunidad pa sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui mantene isolacion of cuarentena ora bo wordo indica, sigui cumpli y sigui cuida.
Aruba ta conta cu bo!


text: KRALENDIJK –Djabièrnè 13 di mart diferente empleado di DRO a fèrf kasnan di katibu na e parti mas na sùit di Boneiru. Kas di katibu ta kai bou di “monumentenzorg” i pa e motibu aki nan a hasi esfuerso pa ferf e kasnan di katibu. E kasnan tabata rekerí atenshon. A hasi trabou di reparashon i despues ferfnan kolo hel. Hopi man ta hasi e trabou fásil manera nan ta bisa. Hasiendo e trabou ariba menshoná, nan a kontribuí na komunidat i na nan salú, trahando bou di rayonan fuerte di solo durante e dia. Kombinashon di potrèt ta ilustrá un momentu, durante trabou na e kas di katibunan.


text:
Minister President y Minister di Infrastructura ta confirma RENOBACION DI ARUBAHUIS NO TA DEN PRESUPUESTO DI DOW 2020
Minister President y Minister di Infrastructura ta confirma
RENOBACION DI ARUBAHUIS NO TA DEN PRESUPUESTO DI DOW 2020
Den fin di siman a cuminsa un rumor cu lo inverti 9 miyon florin den edificio di Arubahuis na Hulanda. Esaki NO ta corecto. No tin ningun cen den presupuesto pa renobacion di Arubahuis pa 2020. Berdad ta cu e edificio na Den Haag ta den hopi mal estado y Gobierno tin atencion pa e situacion. Pero mirando cu nos ta den crisis, esaki no por wordo atendi awor. ArubaHuis lo haña su debido atencion na momento cu e situacion financiero di País Aruba brinda e espacio necesario.
Minister President y Minister di Infrastructura ta lamenta cu oponentenan a difundi e rumor falso aki.


text:
E paspoort di emergencia y e laissez-passer ta documento di biahe temporal. Ora cu un persona cumpli cu e condicionnan, e por aplica pa esaki. Por haci esaki na e departamento di asuntonan consular di Gabinete di Gobernador.
Personanan cu nacionalidad Hulandes mester pidi un paspoort di emergencia. Personanan cu ta dispone di un otro nacionalidad cu esun Hulandes, ta pidi un laissez-passer.
Personanan cu mester biaha relaciona cu un situacion di emergencia, cu prome cu inicio di e biahe no tin un documento di biahe balido y cu no a pidi un documento nobo, por ricibi un documento di biahe di emergencia. Esaki por tambe den caso di perdida of ladronicia di e documento di biahe regular. Por usa e paspoort di emergencia y e laissez-passer solamente como documento di biahe. Nan no tin validez como prueba di identidad of carchi di identidad.
Ta suministra un paspoort di emergencia solamente si tin claridad cu e persona ta dispone di nacionalidad Hulandes. Pa esey mester entrega documento probatorio. Tambe lo mester tin un motibo urgente pa biaha. Por ehempel un motibo di caracter medico of pa motibo di fayecimento di un familiar den 1er of 2do grado. Mester demostra e urgencia pa biaha door di enrega di documento (di biahe).
Validez paspoort di emergencia
Den caso cu un persona mester biaha pa exterior pa motibo medico, ta emiti un paspoort di emergencia cu validez di 1 aña. Si e biahe tin un motibo no-medico, e ora ey ta emiti un paspoort di emergencia pa duracion di e biahe.
Si e persona biahando pa motibo no-medico, no ta bolbe pa Aruba, e paspoort di emergencia lo ta valido pa duracion di e biahe di ida. Si e persona ta bolbe pa Aruba, e documento lo ta valido te cu e fecha di regreso manera indica ariba e ticket di regreso. Despues di regreso mester entrega e paspoort di emergencia na Gabinete di Gobernador na Aruba. Como alternativa por entrega e documento tambe na Censo, unda por haci peticion pa un paspoort nacional nobo.
Den situacion di emergencia excepcional por suministra un laissez-passer na personanan cu un nacionalidad cu no ta esun Hulandes. Aki tambe mester trata di un motibo urgente pa biaha, manera un expedicion medico di AZV. Persona cu nacionalidad Colombiano, Venezolano, Haitiano of Dominicano no ta bini na remarca pa un laissez-passer. Nan mester dirigi nan mes na nan consul (honorario) estableci aki na Aruba.
Validez laissez-passer
Den caso cu un persona mester biaha pa exterior pa motibo medico, ta emiti un laissez-passer cu validez di 1 aña. Si e biahe tin un motibo no-medico, e laissez-passer lo ta valido pa duracion di e biahe pa e pais di destino, pues solamente pa e biahe di ida.
Den caso cu mester biaha di regreso pa Aruba, na e pais di destino e persona mester tuma contacto cu e representacion of consulado di e pais di origen (di e propio nacionalidad), pa peticion di un documento di biahe nobo pa regresa pa Aruba.
Atencion: Cierto pais ta pone exigencia adicional of diferente na un documento di biahe. Por ehempel cu e persona mester tin un visa. E embahada of consulado di e pais concerni por informa un persona si e pais ey ta acepta e paspoort di emergencia. Gabinete di Gobernador di Aruba no ta acepta responsabilidad si e biahe no por sigui (na tempo). Tambe den caso cu e Gabinete ta hopi ocupa, e responsabilidad ta pa e persona cu ta biaha.
En principio no ta posibel pa biaha cu un paspoort di emergencia pa Estados Unidos (Merca). Pa mas informacion por tuma contacto cu Consulado General di Merca na Corsou via number di telefon +5999 461 3066.
Den caso di un biahe pa motibo medico, AZV ta inicia e peticion pa un paspoort di emergencia of un laissez-passer. Seguidamente AZV ta informa Gabinete di Gobernador, cu na su turo ta informa e cliente cua ta e documentonan cu e mester entrega. Despues e persona aki por pasa segun cita na e Gabinete pa entrega tur formulario y firma esakinan. Ora cu e dossier ta completo, e persona por ricibi e documento di biahe.
Den caso cu e biahe tin un motibo no-medico, e persona mes mester tuma contacto via di telefon cu Gabinete di Gobernador. Un colaborador lo informa encuanto e documentonan necesario pa e persona su situacion specifico. Despues e persona aki por pasa segun cita na e Gabinete pa entrega tur formulario y firma esakinan. Ora cu e dossier ta completo, e persona por ricibi e documento di biahe.
Costo
E tarifa pa un paspoort di emergencia of laissez-passer pa 2022 ta: Afl. 110,00.
Tin ora tin un situacion medico sumamente grave y agudo. Den casonan asina un colaborador consular di piket por elabora un documento di emergencia fuera di orario di oficina. Pa esey ta exigi cu AZV ta confirma por escrito cu e persona mester biaha pa motibo medico agudo. Pa e casonan aki tin un colaborador consular di piket disponibel via number di telefon 593-7919.


text:
Resultadonan di e wikènt di 25/26 yüni i tambe e standing di BEVEKO BRIGHT BASEBALL – L40
LIGA 40+
Djasabra 25 yüni
The Brothers 15 – Veteranos Otrobanda 4
Pa The Brothers: 15 kareda 10 hit i 1 eror. Picher ganadó: Verney Jansen. Mihó bate: Jairo Burnet i Richel Angela ambos di 3-2.
Pa Otrobanda: 4 kareda 6 hit i 5 eror. Picher pèrdèdó: Gilbert Bernadina. Mihó bate: Eran Neuman i Harvey Griejaloe ambos di 1-1 i Damery Meyer di 3-2.
Quality Stars 3 – Sta Rosa Memories 1
Pa Quality: 3 kareda 8 hit i 1 eror. Picher ganadó: Reinold Anderson. Mihó bate: Ian Ignacio di 2-2 i Merieldo Trinidat di 3-2.
Pa Sta Rosa: 1 kareda 2 hit i 0 eror. Picher pèrdèdó: Cedric Antonia. Mihó bate: Djuric Pietersz i Ian Leito ambos di 2-1.
Jandoret Raiders 3 – Azucar 2
Pa Jandoret: 3 kareda 6 hit i 1 eror. Picher ganadó: Deron Clara. Mihó bate: Sherdon Rombley di 2-2.
Pa Azucar: 2 kareda 4 hit i 1 eror. Picher pèrdèdó: Royston Privania. Mihó bate: Franklin Leuteria di 1-1.
Djadumingu 26 yüni
Vosama 9 – Marlins 8
Pa Vosama: 9 kareda 7 hit i 2 eror. Picher ganadó: Xaviero Avastia. Mihó bate: Sigbert Juliana di 3-3.
Pa Marlins: 8 kareda 12 hit i 5 eror. Picher pèrdèdó: Fernando Moreno. Mihó bate: Humprey Antonia i Miguel Agramonte ambos di 2-2.
Marchana Stars 9 – Yesterday 8
Pa Marchena: 9 kareda 9 hit i 5 eror. Picher ganadó: Jurien Martina. Mihó bate: Ruthgard Lunkers di 1-1 i Miro Daal di 3-2.
Pa Yesteray: 8 kareda 6 hit i 3 eror. Picher pèrdèdó: Pernel Sprott. Mihó bate: Victor Hernandes di 2-2.
Sta Maria 13 – Isla Crackers 0
Pa Sta Maria: 13 kareda 11 hit i 1 eror. Picher ganadó: Randolph Balentin. Mihó bate: David Kirindongo i Signald Paz ambos di 2-2. Randolph Balentina Ruben Snoyl i Consuelo Balentina di 1-1.
Pa Isla: 0 kareda 1 hit i 5 eror. Picher pèrdèdó: Orsendo Clemencia. Mihó bate: Dennis D’arnault di 1-1.


text:
Minister Pietersz- Janga a huramentá un Dermatólogo i dos Botikario
Minister Pietersz- Janga a huramentá un Dermatólogo i dos Botikario
Willemstad – Resientemente Minister di Salubridat, Medio Ambiente i Naturalesa drs. Dorothy Pietersz- Janga a huramentá un Dermatologo i dos Botikario. Ta trata aki di drs. Evelyn Carillo Beuses ku a huramentá komo Dermatólogo, drs. Clara de Kanter i drs. Julia Roks ku ámbos a huramentá komo Botikario.
Minister Pietersz- Janga ta enkargá ku huramentashon ofisial ku mandato di Gobernadó i señor Norbert Bernardina a keda enkargá ku e parti protokolario. Di e forma aki drs. Evelyn Carillo Beuses, drs. Clara de Kanter i drs. Julia Roks a kumpli ku eksigensianan di nos lei vigente pa nan por ehersé nan profeshon. Despues di e akto ofisial Minister Pietersz- Janga a felisitá e tres personanan ku a huramentá i a deseá nan tur klase di éksito den nan karera. Dermatólogo drs. Evelyn Carrillo Beuses ta laborá na ofisina di drs. Landaeta na Sentro Médiko Mahaai. Drs. Clara de Kanter i drs. Julia Roks ámbos ta bai laborá na Botika di CMC. Pa mas informashon i ilustrashon bishitá pagina di Facebook di Ministerio di GMN: MinistryofHealthCuracao
Riba potrèt drpd; drs. Clara de Kanter, drs. Julia Roks, drs. Evelyn Carillo Beuses i Minister Dorothy Pietersz- Janga despues di e akto ofisial.


text: Riba 6 di juli 2022 Fundacion SIKI (Stichting Instituut voor Kennis en Innovatie) a organisa exitosamente e curso avansa titula “Governance in de zorg”. E curso aki a wordo duna na varios organisacion den sector di salud cu a participa. Orador di e evento tawata mr.dr. Jayburtt Dijkhoff kende a splica detayadamente e importancia di control y di e tarea di hunta di supervision y gerencia di un instancia di cuido. Tambe a presenta sr. Edwin Brugman di Hulanda cu a mustra riba e retonan na tera friw y drs. Lex de Jong di Fundacion Respaldo cu a elabora riba e retonan cu directornan ta encontra. Por menciona tambe cu a presenta drs. Prakash Mungra, director di Banco Central, y a splica den un manera hopi cla e similaridadnan entre e sector financiero y di salud. Tambe el a splica elocuentemente tocante profesionalismo y mecanisomonan di control. Fundacion SIKI ta gradici tur participante y colaboradornan pa e evento asina educativo y riba un topico cu sigur lo haya su debido atencion den futuro.


text:
The content originally appeared on: Diario
Prome Minister den Parlamento:
ORANJESTAD (AAN): Diahuebs ultimo den e reunion publico den Parlamento, un biaha mas Parlamentario Arthur Dowers a ataca Procurador General. Ya ta di dos reunion publico den cual e parlamentario ta haci esaki. Por scucha e atakenan aki den e grabacion di e reunionnan di Parlamento. Prome Minister Evelyn Wever-Croes a expresa cu ta incomprendible cu un ex minister y un hurista, ta ataca e PG constantemente y atacha e imagen di nos Ministerio Publico. Minister President, den Parlamento a lamenta cu e parlamentario ta expresa su mes di e forma aki.
“Si Arthur Dowers kier defende Benny Sevinger cu ta sospechoso di corupcion, ta su escogencia personal. Ami lo tin berguensa di haci esey, pero esey ta nan asunto. Pero di eynan pa bo bay ataca y ofende PG cada biaha cu bo haya gana, esey si ta dimas”.
Ministerio Publico y Procurador General na Aruba ta institutonan independiente, y cu den un pais manera Aruba mester wordo respeta. Y esey ta conta pa Parlamentario Arthur Dowers tambe. En bes di para den Parlamento, defende corupcion, defende Benny Sevinger, e parlamentario mester para den Parlamento y denuncia y rechasa corupcion, rechasa e hecho cu un sospechoso di corupcion ta ocupa e funcion di Parlamentario.
“Mi a haci un apelacion riba e parlamentario pa stop cu e atake y ofensanan aki, pasobra esey no ta loke nos pueblo kier mira”, Minister President a contesta Parlamentario Dowers den Parlamento diahuebs ultimo.


text:
Mi ta biba ku un hòmber kasa, ki ta mi derecho?
E siman aki nos ta ban amplia riba e “konkubina” e muhe ku forma bida ku un homber kasa. Ta un fenomeno konosi den nos komunidat. Pero sa tin disputanan grandi ora di morto I semper e konkubina a sali perdi. Ban analisa kiko lei ta stipula I ki derechi e konkubina tin.
Prome ku 1 januari 2012 no tabatin niun areglo pa e persona ku ta biba ku un hende homber kasa.
For di 1 januari 2012 a implementa un lei, ku ta duna e konkubina derechi. E tambe por hereda for di e homber despues ku e muri.
Den e lei nobo tin un artikulo ku ta di karakter obligatorio. Esei kemen ku no tin mag di kita for di e lei. Den nos BWC “Burgelijk Wetboek van Curacao”, nos ta mira kon e lei ta hinka den otro, ku ta duna e konkubina derechi igual ku e kasa dje homber.
E lei ta bisa lo siguiente: “si e ‘erflater'(e homber kasa) prome ku su fayesimento a biba dies anja of mas ku e konkubina, komo sifuera kasa, e ora ei hues por disidi si e ta hanja hustu ku e konkubina por hasi uso di e otro artikulonan den e afdeling aki. Si e homber a laga un kasa atras e ora ei e parti aki di lei, ta konta meskos pa e konkubina.
A base for di e aritikulo aki 4:30b BWC; e konkubina mester kumpli ku e 3 eksigensha nan aki:
1. E defuntu (e homber) mester a biba 10 anja of mas ku e konkubina .
2. Nan dos mester a biba komo si fuera ta kasa nan ta.
** Mester determina kon leu nan a biba manera ta kasa nan ta.
**E relashon mester tabata di indole duradero.
**E homber I konkubina mester tabatin interes mutuo pa otro. (ehempel: nan ta kushina, komparti gastunan di kas, I kuida otro.
** Den e kuadro di konbibensha mutuo, mester tin prueba ku e dos personanan a biba na e mesun adres, anto tur dos mester a kumpli ku gastunan di kas.
3. Si hues ta hanja ku ta hustu, e ta determina kon leu e konkubina ta hanja e mesun derechinan ku kasa di e homber. Den e kuadro aki, hues lo evalua prueba I sirkunstanshanan di e situashon. Korda si, ku ta un arikulo nobo. Den prinsipio wes ta hanja hopi espasio kon e ta aplika e lei.
Pues, esaki ta djis un parti di e derechinan di e konkubina. Semper tin espasio pa kontesta tur pregunta adishonal. Korda temanan di lei sa ta komplika , pero mi tei semper pa yuda bo.


text:
Awe luna di October ta haci su entrada. Un luna dedica na e miembronan di comunidad, conoci como adulto mayor.
E hecho cu mas y mas mundo ta papia di “adulto mayor” ora e ta papia di e grupo cu edad avansa den comunidad, ta duna prueba di e cambionan cu a presenta nan mes den comunidad pa loke ta trata e gruponan di edad.
Cambionan significarivo, cu ta exigi adaptacion di maneho mundial den asunto di e parti creciente di comunidad mundial cu ta alcansa un edad halto y cu edad no ta impedi pa keda activo y hasta independiente.
Pa DIARIO e asulto mayor ta ocupa un lugar sumamente importante. Mas cu cuarenta aña pasa, e personanan cu awe ta adulto mayor, tabata adulto y hunto cu hobennan di e tempo tabata lucha pa un Aruba autonomo pa e Arubiano.
Den e tempo aki, autonomia tabata tin un sentido real pa e comunidad Arubano cu a lucha pa reconocemento di e Arubiano, cu su propio Papiamento, su propio cultura, su propio pakete di interes nacional cu un participacion den Reino y na mundo, cu tabata confirma Aruba como un Pueblo.
E lucha di Status Aparte tabata mas cu un lucha pa cambio estatal pa e comunidad cu tabata tin necesidad pa comunica na su idioma, a base di su ortografia, su moral.
E adulto mayor di awe, hunto cu e grupo di edad medio cu a alcansa 40 aña, ta directamente conecta na e fundacion di DIARIO dor di Jossy Mehsen Mansur, e Arubiano y pionero, fundador di DIARIO.
Den DIARIO ta topa cu e historia di e lucha di e prome ciudadanonan di e pais Aruba, di cual e grupo di adulto mayor, ta forma un parti importante.
Hunto nos a lucha pa sigui cana den un tempo di progreso y adelanto di un mundo cu tabata desaroya cu velocidad halto y den cual edad di hende a sigui subi y cambio grandi a introduci su mes den e edad cu hende ta alcansa y e forma cu hende ta alcansa un edad mas halto.
Hunto cu DIARIO, adultonan mayor mester a tuma nota di cambionan mundial na cual mester a adapta.
E cambio di mas importante sigur ta e forma cu e adulto mayor por sigui biba na forma independiente na edadnan mas halto, por sigui participa activamente na su comunidad y ta keda parti activo di un mundo cu cambio grandi.
Adultonan mayor ta un generacion di luchador, di inspiracion pa perseverancia cu Aruba mester na e momentonan crucial cu mundo mester di recuperacion.
DIARIO ta uno cu e lucha di adulto mayor pa reconocemento di e realidadnan nobo di comunidad, den cual e adulto mayor mester ocupa e lugar cu e merece como constructor di un pais nobo.
E adulto mayor ta prueba di e capacidad y talento di e Arubiano, pa haci y logra loke ta parce imposibel y asina habri caminda pa un futuro, cu mester tin un lugar special pa e constructornan y e prome generacion di ciudadanonan di e pais Aruba cu a habri porta pa e stop di papia di 60+ pero cuminsa papia di un comunidad caminda ya bida no ta cuminsa na 40 pero na 60.


text:
WILLEMSTAD — Dia 26 di aprel próksimo, riba Freewinds ta bai tin un tremendo konsierto pa rekoudá fondo pa atletanan di AV Sparta ku ta bai kompetí dia 19-22 mei próksimo na Colombia i tambe pa e hóben nan di Scouting Antiano ku tin ku biaha den luna di yüli próksimo.
E konsierto aki ta unu bon balansa ku artistanan lokal di taya ku a pone nan mes gratuitamente disponibel huntu ku Freewinds Band pa deleitá tur ku aportá na e dos organisashonnan aki ku ta traha na bienestar di nos hóbennan. E artistanan ku ta presentá e anochi ei ta Melania Van der Veen, Vonetta Lauffer, Veanira Reed, Ebony-Gwen i Reinier Lijfrock. Ta algu espektakular, pa por haña tantu artista di taya huntu un anochi pa solamente 15 florin pa persona. P’esei e dos organisashonnan ta invitá pueblo di Kòrsou pa hasi uso di oportunidat di disfrutá abordo di Freewinds i mesora aportá na un bon kousa.
Karchi ta optenibel tantu seka e atletanan, direktiva di Sparta (540-2414) i tambe direktiva di Scouting Antiano (5683040/5694418) .
Lo tin karchi optenibel na porta pero e kantidat lo ta limitá.
Na final di e konsierto e hóbennan; atleta i patfender lo pasa un kolekta pa asina por logra nan meta.
Pa mas informashon relashoná ku e Proyekto di AV Sparta i/o pa hasi un donashon por tuma kontakto ku sr. Raymond Jansen na telefon 5402414 òf por hasi un depósito riba number di kuenta Giro 1114422 Atletiek Vereniging Sparta ku e spesifikashon donashon “Proyekto: “Kompetensia Colombia 2016”


text:
Na e momentonan akí nos tin ainda hopi kaso di COVID-19 na Boneiru. Awe nos tin 107 kaso aktivo i tin 6 hende na hòspital pa motibu di COVID-19 i unu na Kòrsou awor. E kantidat di kaso ta stabil pero muchu haltu.
Den e delaster simannan mayoria di hende a pega ku e vírus na skol, akohida pa mucha, na kas òf na trabou. E delaster 7 simannan tabatin 13 grupo di kontagio, esta cluster na skol i na akohida pa mucha. Ta trata mucha ku ta mas yòn ku 12 aña. Por lo general mucha no ta bira masha malu ora nan pega ku e vírùs. Nan por pega otro mucha òf adulto, òf e grandinan rònt di nan sí esei a sosodé.
Danki na entre otro e kantidat di hende ful bakuná nos no tin nodi di tuma medida mas pisá na e momento akí. Den e grupo di persona di 18 aña bai ariba, 73,3 porshento ta ful bakuná. Den e grupo di hóben entre 12 te 18 aña, 45,1 porshento ta ful bakuná.
E porsentahenan akí no ta basta haltu ainda pa logra ku e vírus ta stòp di plama, komo ku e variante di dèlta ku nos tin awor, ta masha kontagioso. E bakuna ta protehá hende pa nan no haña keho serio si nan pega ku e vírùs. Un persona ku no ta bakuná, tin 20 biaha mas chèns ku e mester bai hospital ora e pega ku e vírùs kompará ku un hende ful bakuná.
Asina ku kasonan di COVID-19 oumentá, hende den komunidat ta puntra kidia ta bini ku medida mas severo. Nos ta den un fase awor aki kaminda nos ke tuma medida dirigí riba e lugánan kaminda hende ta kore mas tantu riesgo. Asina nos no tin nodi di tuma medida mas pisá ku ta afektá henter komunidat. Nos ta konsiderando pa prolongá e medidanan aktual di nivel di riesgo 2 te despues di promé di novèmber. I si mester nos lo tuma medida mas severo.
Salubridat Públiko ta hibando aktualmente kombersashon ku skolnan pa wak ki medida èkstra por tuma pa evitá ku e vírùs por sigui plama fásilmente na skol.
Tabatin algun cluster di kontagio na boka di trabou tambe. P’esei mi ta hasi un yamada serio na tur dunadó di trabou pa wak si e ambiente na trabou sufisientemente saludabel. Pa nan paga tinu si por ehèmpel na trabou ta laga aire fresku pasa regularmente i si e trahadónan por tene distansia di 1,5 mei di otro.
Mike hasi un otro yamada tambe na tur dunadó di trabou. Nos sa ku tin hende ku bon mirá mester ta den karentena pero ta bai traha tòg pasobra si nan no traha nan no ta kobra. Mi ke rekordá nan ku dunadónan di trabou por haña kompensashon di ministerio di SZW pa trahadó ku mester ta den karentena. Di e forma ei trahadónan por sigui kobra siendo ku nan ta den karentena.
Hasi uso di e areglo akí i manda e trahadónan kas ora Salubridat Públiko konsehá ku nan mester bai den karentena. Mi ke kòrda tur dunadó di trabou tambeku ta Salubridat Públiko ta stipulá ki ora un hende ku ta den isolashon a rekuperá.
Boneiru a bira mientrastantu un pais di riesgo hopi haltu pa e islanan ruman. Pa e motibu akí por ehèmpel e gastunan pa tèst pa bai Kòrsou i bini bèk a subi, te bira mas karu ku e pasashi mes.
Nos sa ku hopi hende ta biaha pa bishitá famia na Kòrsou por ehèmpel. P’esei mi ta deliberando ku e otro islanan ruman pa wak si por adaptá e kondishonnan di biahe pa biahero ful bakuná for di Boneiru i asina baha nan gastunan di tèst.
Den futuro serkano ta bai pidi un prueba di bakunashon, esta un QR code, òf un prueba ku un hende a tèst negativo pa por drenta na sierto eventonan. Nos ta hasi esaki pasobra poko poko nos ke bolbe bèk na un bida normal sin ku nos ta kore riesgo grandi di kontagio.
E plan ta pa Boneiru haña e mesun areglo ku tin na Hulanda. Esta ku personanan no bakuná por tèst grátis pa bai un evento. Awor aki nos ta den deliberashon ku ministerio di VWS pa logra esaki.
Den hóreka nos ta mira ku tin lugá kaminda hopi hende ta balia pafó. Esei ta un riesgo grandi pa tur esnan presente. Ku e qr code òf e tèst grátis pa hende no bakuná, nos por sòru pa tene e eventonan akí na un manera mas seif. Nos ta trahando duru pa pronto por introdusí e qr code òf prueba di resultado negativo di tèst pa por drenta na evento grandi.
Asina nos tin tur kos reglá ku ministerio di VWS nos ta informá komunidat. Entrante djaluna 25 di òktober lo tin mas kapasidat na e callcenter 0800 0900 pa pidi e qr code.
Na esnan ku no a bakuná ainda mi ke pidi pa porfabor tene distansia di 1,5 meter i evitá di ta den grupo grandi di hende. I mi ta konsehánan pa bai bakuná. Si bo a haña corona kaba, bo tin mester di solamente un bakunashon pa bo ta kompletamente bakuná i protehá. Mi ke rekordá hende ku no ta bakuná i partikularmente esnan ku tin malesa serio, pa tene kuenta ku nan ta kore mas riesgo pa pega ku e vírùs i bira hopi malu. I mi ta konsehá nan pa bai bakuná,
Di tur e hendenan na Boneiru ku a drenta hòspital for di sèptèmber último, 75 porshento no tabata bakuná. Nos ta mira e mesun porsentahe na paisnan manera Hulanda.
Mi ta konfia ku nos tur ta sigui asumí nos responsabilidat komo bon siudadano. Ku nos ta tene distansia i tene nos mes na e reglanan eksistente. I ku nos ta sigui kuida i yuda otro pa tene Boneiru seif.


text:
Ambiente patriotico di celebracion di nos dia nacional ta wordo sinti rond di Aruba. Awe, diahuebs 17 di maart, ta e ultimo dia cu na scolnan na Aruba ta celebra Dia di Himno y Bandera 2022. Prome Minister Evelyn Wever-Croes compaña pa Parlamentario Alvin Molina y Minister Endy Croes a bishita St. Paulus School. Nan a wordo ricibi pa cabesante di e scol, Meneer Randy Arends mientras cu e muchanan cu yen di alegria tawata wardando e bishita di nos Premier na nan scol.
Ya Dia di Betico, Prome Minister a bishita e scol aki y a keda asina impresiona con e scol a celebra e dia aki y a dicici cu mester a bin bek pa wak con e scol ta celebra Dia di Himno y Bandera. Un ceremonia hopi bunita na unda a hisa e bandera di Aruba y canta Himno di Aruba. Tawata tin canto y baile riba ritmo di caha di orgel door di klas 5B y un baile di wals sorpresa di juffrouw y den klasnan a disfuta di bunita tentoonstelling.
“Mi mester bisa cu un biaha mas mi a keda hopi impresiona con St.Paulus School a prepara pa celebra nos dia nacional. E muchanan a canta nos himno asina bunita cu a hasta duna mi kippenvel. Kippenvel ta ora algo ta asina bunita y emociona cu e ta afecta e otro hende y mi mester bisa, bosonan a canta hopi hopi bunita. Nos no mag bati man pa Himno pero nos mag bati man pa tur cu a canta”, Prome Minister a expresa elogiando e coro di alumno.
Prome Minister, papiando cu e muchanan, a elabora riba e ultimo couplet di nos Himno, ‘Grandeza di bo pueblo ta su gran cordialidad. Cu Dios por guia y conserva
su amor pa libertad’. Esaki, Premier a splica, kiermeen cu e cordialidad cu nos tin ta haci Aruba asina importante y grandi.
“Cordialidad ta ora nos bisa bon dia, bon tardi of bon nochi na tur hende. Cordialidad ta trata tur hende na bon manera cu hopi atencion y hopi cariño maske por ta e no ta trata bo asina. Y ohala cu Papa Dios guia nos tur pa sigui bringa pa y conserva e libertad cu Aruba tin”.
Prome Minister a gradici St.Paulus School pa e bunita manera cu nan ta dedica na Dia di Himno y Bandera y a desea cada Maestro y alumno un Feliz dia di Himno y Bandera.
Riba Dia di Himno y Bandera, ban demostra cu nos tur ta stima Aruba. Hisa nos bandera, canta nos Himno y mustra mundo henter con hopi nos amor pa nos baranca tan stima ta. Feliz Dia di Himno y Bandera


text:
(Surtido grandi na ‘’Vegetarian Delight Aruba” )
Preparacion y pa cushina:
Spinazie: 1 minuut plus warda den frigde
Carni Vegetal y aros: 20 minuut
Pa 2 hende
E receta vegetarian aki ta facil
E receta aki di Spinazie cu Sesame ta Koreano cu su Ingredientenan
E receta di carni vegetal ta simpel y ta cla den menos cu 20 minuut pasobra e carni aki ta sea di Mushroom, Soya of Tofu y ta cushina hopi lihe. Bo no mester wanta hamber pa largo !
Spinazie y Carni Vegetal:
Caloria 165
Carbs 9
Fibra 31
Proteina 8 gram
Salo 3 gram
Ingredientenan pa e Spinazie:
1 cuchara grandi di sopi di zeta di Sesame
½ cuchara gradni di Soy Sauce (lite)
½ Cucuhara chikito di simiya di Sesame getoast y machica
½ Cuchara chikito di Rice Vinegar
½ Sucu Golden Caster (sucu super fini)
1 pida conoflo machica (opcional)
225 gram di Spinazie, corta e Stengel afo
PASO 1
Pone un weya grandi na candela cu awa y lage boil
Yena un weya of baki di plastic grandi cu awa frieu cu ijs aden
Mientrastanto den un bowl mediano drei tur hunto e: sesame oil, soy sauce, simiyanan di sesame , vinager, sucu, conoflo(opcional) y peper na smaak , te ora cu e sucu a dissolve.
Pone e dressing un banda.
Paso 2
Hinca e spinazie den e awa cu ta boil djis te ora e bira berde scur y moli ( spinazie ta un berdura hopi suave y cu no mester lag’e hopi den e awa cayente)
Scoop e spinazie di biaha for di e awa cayente y hinca esaki di biaha den e awa frieu cu ijs . ( lage un rato pa e bira frieu pa e tin e mesun temperatura cu e dressing)
Scuri e spinazie hopi bon y suavemente primi saca e awa di mas for di dje.
Habri e spinazie for di otro cu bo dedenan.
Depues hinca e spinazie den e bowl cu e dressing y drei tur cos hunto.
Tap’e y ward’e den fridge pa e chill pa mas o menos 1 ora pa asina laga e sabornan mezcla cu otro.
Ingredientenan pa e Carni Vegetal
Tene na cuenta cu ya e Carni Vegetal tin su salo y tin biaha ya e tin su condimento.
Tin diferente manera y hopi facil pa traha carni vegetal:
Hasa of riba grill por ehempel ( tin grill di countertop manera George Foreman)
Carni vegetal seco
Stoba cu batata y of berdura of otro combinacionnan di bo preferencia.
Como Chicken Salad
Pa por identifica e diferente sabornan di carni vegetal tin “galiña, ham, steak, pisca, spam” pa djis menciona algun.
Bo ta traha bo saus preferi pone riba dje ( saus crioyo, curry etc.)
Bo por uza bo condiment y berduranan preferi manera: peper, curry, basil, laurier, parsley, celder, promenton, tomati etc., mescos cu bo ta traha cuminda normal solamente ta reempasa e carni di animal pa esun vegetal.
Den corto ta tuma masha poco tempo pa prepara y cushina carni vegetal, pasobra no mester cushin’e hopi.
Pesey den mas of menos 20 minuut bo cuminda ta cla.
Por sirbi’e cu:
Beansprouts/Taugé geseason.
Aros blanco of bruin segun bo preferencia.
Na Aruba nos ta gusta pone nos banana herbi of hasa banda di cuminda.


text:
Canta
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Canta kiermen crea cantica cu bo bos. Cantamento probablemente a cuminsa cu musica hopi tempo atras. Ora hende canta nan ta haci nan bos halto y abou. Nan ta haci esaki cu un nota musical pa haci arte di zonido.
Animal tambe ta canta, manera paharito, chuchubi, bayena y mas.
Introduccion[editá | editá fuente]
Tin diferente tecnica pa canta cu ta aplica di acuerdo cu e estilo di musica. Den opera ta aplica e cantamento lirico (of tambe belcanto).
Un papel cu musica skirbi ta un partitura. E tin talento pa crea y skirbi musica. Areglo di musica ta un areglista ta aregla un piesa musical.


text:
Setar ta uni cu Departamento di Enseñansa pa promocion di Papiamento
Oranjestad – Den cuadro di e proyecto di promocion “Nos idioma ta den bo man. Papiamento, cuid’e!” Departamento di Enseñansa Aruba a uni cu Setar pa ofrece informacion di nos idioma Papiamento den buki di telefon.
Pa ser exacto, pagina 19 te cu 24 di e seccion “community pages” di bo buki di telefon 2011 ta contene entre otro algun regla di ortografia y gramatica di Papiamento.
Esaki no ta prome biaha cu Setar ta coopera cu Departamento di Enseñansa pa promocion di Papiamento. Anteriormente den buki di telefon di aña 2010 ya caba Setar a publica algun pagina cu informacion y incluso a dedica su portada na nos idioma Papiamento cu e dicho “Solo ta sali pa nos tur”.
Recientemente Departamento di Enseñansa a produci un marcapagina cu por wordo uza hunto cu e buki di telefon. Na un banda di e marcapagina ta duna informacion general di nos idioma y e otro banda tin espacio pa bo nota bo numbernan mas importante. E clientenan di Setar lo ricibi un marcapagina di Papiamento hunto cu nan cuenta.
E proyecto di promocion “Nos idioma ta den bo man. Papiamento, cuid’e!” cu a inicia na aña 2008 a ofrece diferente material den transcurso di e añanan manera kalender di Papiamento, poster, sticker y t-shirt cu diferente expresion pa nos hobennan. A duna tayer di idioma Papiamento na mas cu 400 persona cu ta labora den agencianan di publicidad, prensa y otro medionan di comunicacion. A presenta algun programa di wega y di papia na television y a estrena e documentario “Papiamento, Nos Idioma” durante un anochi di “Tapijt Cora”. Pa e documentario cu despues tambe a bay television, a combersa cu un gran cantidad di experto cu a comparti nan conocemento y experiencia, cu e meta pa duna informacion y presenta echo relaciona cu nos idioma Papiamento.
Tur cu ta desea di sa mas tocante Papiamento por bishita e website www.papiamento.aw cu ta contene informacion tocante historia y desaroyo di nos idioma, diferente articulo tanto general como cientifico, lista di buki y diccionario, como tambe regla di gramatica y ortografia di Papiamento. Na momento di duda con ta skirbi un of otro palabra, por consulta e “Vocabulario Ortografico di Papiamento” cu ta un lista cu ta contene mas cu 17.000 palabra, obtenibel pa un y tur por download for di riba e website. Esnan cu ta desea di comparti nan opinion of simplemente papia riba e topico aki, por acudi na e pagina Papiamento Aruba riba Facebook.
Cada un di nos por yuda tene Papiamento na un nivel eleva. Cada un di nos ta importante pa yuda
transmiti nos idioma Papiamento di un generacion pa otro den forma corecto. Nos ta masha agradecido na Setar pa su cooperacion y na comunidad di Aruba pa acepta e producto di mas nobo cu ta e marcapagina!
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Ofisina Sentral di Statistik (CBS)
Kòrsou, meskos ku hopi otro pais, tin un organisashon sentral di statistik, enkargá pa suministrá tur informashon statístiko ku Pais tin mester:
Landsbesluit Organisatie en Taakstelling Centraal Bureau voor de Statistiek (CBS) (Statistiekenwet PB. 2011, no.17) ta stipulá e siguiente tareanan pa CBS:
Hasi investigashon statístiko pa instituto gubernamental, sientífiko i privá, i (laga) publiká e informashon statístiko i demas produktonan statístiko generá.
Fuera di esei, sea kontra pago òf nò, CBS por hasi investigashon riba enkargo di tersero i duna servisio na tersero, basta esei no perhudiká kompetensia riba merkado.
CBS a bini ta funshoná komo un ofisina independiente for di 1980, aunke nos historia ta muchu mas largu. Atraves di e añanan ei, nos a akumulá konosementu statístiko sumamente amplio riba práktikamente tur área di interes sosial, manera:
merkado laboral
entrada i distribushon di entrada
kas di famia i bibienda
preis i kompetensia
negoshi
gobernashon
importashon/eksportashon i balansa di pago
kuenta nashonal
enseñansa
Ademas, CBS tin eksperensia amplio den realisashon di proyekto pa tersero, i demanda pa nos servisionan riba e tereno akí ta krese konstantemente.
Nos ta reuní informashon mediante investigashon propio, pero tambe for di fuente atministrativo eksistente. Hopi bes, ora ta trata di informashon for di fuente eksistente, mester proses’é promé, pa pon’é den un formato ku ta kuadra ku nos propio datonan.
CBS ta kompilá dato statístiko di balor práktiko usando un aserkamentu integrativo. Esei ta nifiká ku nos ta presentá e informashon di tal manera ku por kompar’é ku otro informashon ku ta relashoná kuné, i ku ademas por us’é den un sistema kaminda ta kombin’é perfektamente ku dato di otro fuente. Esei ta posibel solamente si kompilá tur informashon na e mesun sistema (kuadro di integrashon) i usando e mesun prosedimentu-, klasifikashon- i definishonnan.
CBS a adoptá e aserkamentu integrativo akí komo su maneho di prosesamentu di dato statístiko. P’esei, por konta ku tur informashon ku CBS produsí ta kumpli ku e eksigensianan di e aserkamentu integrativo, te asina leu ku ta posibel. Pa garantisá ku ta usá e aserkamentu korekto, CBS ta traha a base di dos kuadro di integrashon prinsipal: Senso (pa loke ta trata dato sosio-demográfiko) i e Kuentanan Nashonal (pa dato ekonómiko i finansiero).
P’esei, semper nos produktonan ta komparabel ku otro, inkluso ku informashon di promé òf despues den tempu. Debí ku generalmente e prosedimentu- i definishonnan usá ta konforme norma internashonal, e informashon produsí ta komparabel ku informashon produsí den eksterior tambe.
Mishon
Ofisina Sentral di Statistik (Centraal Bureau voor de Statistiek - CBS) ta un proveedor independiente i ofisial di informashon di statistik riba tereno demográfiko i ekonómiko. E informashon aki ta integrá, konfiabel, ophetivo, kompletu, aktual i aksesibel pa públiko.
Vishon
Ofisina Sentral di Statistik (Centraal Bureau voor de Statistiek - CBS) ke desaroyá su mes pa bira e úniko organisashon ofisial apuntá a Kòrsou pa traha produktonan estadistiko di kalidat haltu. E Ofisina ke logra e meta aki ku individuonan ku un grado di edukashon haltu i empleadonan altamente motivá. E personal ta konosí ku e téknikanan di prosesamentu teknológiko i metodistiko mas nobo.
Tareanan
Informá komunidat di su situashon demográfiko i sosial ekonómiko i su bisindario pa medio di informashon estadístiko. Pa kumpli ku e tarea aki, ta ofresé e siguiente produktonan i servisionan:
- Enkuestanan regular
- Publikashonnan regular i kolekshon di datonan regular
- Petishonnan speshal di kolekshonnan di dato regular
- Ehekutá enkuestanan di tersera
- Aportá na enkuestanan di tersera
- Ekspertisio i aporte tékniko
- Kursonan
- Biblioteka i Servisionan di Informashon
CBS tin tres plataforma digital unda bo por haña tur datonan sosial i ekonómiko di nos pais: